tripathysagar/odia_wiki huggingface dataset:
ଫୌଜଦାରୀ ମାମଲାରେ ଜଡ଼ିତ ବ୍ୟକ୍ତି ବିଶେଷ ସାଂବିଧାନିକ ପଦ ପଦବୀ ଅର୍ଥାତ ବିଧାୟକ କିମ୍ବା ସାଂସଦ ପଦ ପାଇଁ ପ୍ରାର୍ଥୀ ହେବାରୁ ବଞ୍ଚିତ କରିବା ପାଇଁ ଯେଉଁ ମାମଲା ଭାରତର ଉଚ୍ଚତମ ନ୍ୟାୟାଳୟରେ ଦାୟର ହୋଇଥିଲା ସେଥିରେ ଭାରତର ସର୍ବୋଚ୍ଚ ନ୍ୟାୟାଳୟ ନିଜ ଆଡୁ କୌଣସି ଆଇନଗତ ନିର୍ଦ୍ଦେଶ ଦେବାକୁ ମନା କରିଦେଇଥିଲେ ବି ରାଜନୈତିକ ପ୍ରାର୍ଥୀମାନଙ୍କ୍ ପାଇଁ କେତେକ ଦିଶା ନିର୍ଦ୍ଦେଶ ଜାରୀ କରିଛନ୍ତି । ପୃଷ୍ଠଭୂମି ସଂପ୍ରତି ଭାରତରେ ସାଂବିଧାନିକ ବ୍ୟବସ୍ଥାରେ କେବଳ ହତ୍ୟା, ଧର୍ଷଣ ତଥା ଅପହରଣ ଭଳି ଗମ୍ଭୀର ମାମଲାରେ ଦୋଷୀ ସାବ୍ୟସ୍ତ ବ୍ୟକ୍ତିବିଶେଷଙ୍କୁ ହିଁ ନିର୍ବାଚନ ଲଢିବାରୁ ବଞ୍ଚିତ କରିବା ଭଳି ଆଇନ ରହିଛି । ଅଧିକରୁ ଅଧିକ ଅପରାଧିକ ପୃଷ୍ଠଭୂମି ରହିଥିବା ବ୍ୟକ୍ତି ରାଜନୀତିରେ ପ୍ରବେଶ କରିଥିବାରୁ ସେମାନଙ୍କୁ ରୋକିବା ତଥା ରାଜନୀତିକୁ ଅପରାଧିମୁକ୍ତ କରିବା ପାଇଁ ବିଭିନ୍ନ ମହଲରୁ ଦାବୀ ହୋଇ ଆସୁଥିଲା । ପ୍ରାୟତଃ ସମସ୍ତ ରାଜନୈତିକ ଦଳରେ ଅପରାଧିକ ପୃଷ୍ଠଭୂମିର ବ୍ୟକ୍ତିବିଶେଷ ରହୁଥିବାରୁ ଏହି ବିଷୟରେ ରାଜନୈତିକ ଦଳ ମାନଙ୍କ ମଧ୍ୟରେ ମତାନ୍ତର ରହି ଆସୁଥିବାରୁ ଏଭଳି କୌଣସି ଆଇନ ଲାଗୁ କରିବା ସମ୍ଭବପର ନ ଥିଲା । ମାମଲା ଗୁଡିକର ଫୈସଲାରେ ବିଳମ୍ବ ଯୋଗୁଁ ଅନେକ ସମୟରେ ନେତା ରୂପରେ ଥିବା ଅପରାଧୀମାନଙ୍କୁ ସେମାନଙ୍କ କାର୍ଯ୍ୟକାଳ ମଧ୍ୟରେ ଦଣ୍ଡିତ କରାଯାଇପାରୁ ନ ଥିଲା । ଅତଏବ ଏଥିରେ ଉଚ୍ଚତମ ନ୍ୟାୟାଳୟଙ୍କ ହସ୍ତକ୍ଷେପ ଲୋଡି ଆଗତ ଆବେଦନର ଶୁଣାଣି କରି ଅଦାଲତ ଏହି ରାୟ ପ୍ରଦାନ କରିଥିଲେ । ମାମଲା ସଂପର୍କରେ  " "  ନାମକ ସ୍ୱେଚ୍ଚାସେବୀ ଅନୁଷ୍ଠାନ ତଥା ଅନ୍ୟମାନଙ୍କଦ୍ୱାରା ଦାୟର ଆବେଦନର ବିଚାର ବେଳେ ଆବେଦନକାରୀ ତଥା ଭାରତ ସରକାର ନିଜ ନିଜ ପକ୍ଷ ରଖିଥିଲେ । ଆବେଦନକାରୀଙ୍କ ମତ ଦାବୀ ଥିଲା ଯେ ରାଜନୀତିକୁ ଅପରାଧ ମୁକ୍ତ କରିବା ପାଇଁ ହେଲେ ଅପରାଧ ପୃଷ୍ଠଭୂମିର ବ୍ୟକ୍ତି ବିଶେଷଙ୍କୁ ନିର୍ବାଚନ ଲଢିବାରୁ ବଞ୍ଚିତ କରାଯିବା ଦରକାର । ଅପର ପକ୍ଷରେ ଭାରତ ସରକାରଙ୍କ ଯୁକ୍ତି ଥିଲା ଯେ ଭାରତୀୟ ଆଇନରେ ଦୋଷୀ ସାବ୍ୟସ୍ତ ନ ହେବା ଯାଏଁ ପ୍ରତ୍ୟେକ ଅପରାଧୀ ନିର୍ଦ୍ଦୋଷ । ଅତଏବ ଜଣେ ନିର୍ଦ୍ଦୋଷକୁ ତାଙ୍କ ସାଂବିଧାନିକ ଅଧିକାରରୁ ବଞ୍ଚିତ କରାଯାଇପାରିବ ନାହିଁ । ତେବେ ଅଦାଲତ ସଂସଦ ଉପରେ ଏହି ଦାୟିତ୍ୱ ହେଇ ତାଙ୍କ ରାୟରେ କହିଗଲେ ଯେ ଏଥିପାଇଁ ଉପଯୁକ୍ତ ଆଇନ କାର୍ଯ୍ୟକାରୀ କରା ନ ଯିବା ପର୍ଯ୍ୟନ୍ତ ଅଦାଲତ ହସ୍ତକ୍ଷେପ କରିବେ ନାହିଁ । ତେବେ ଆଇନ କାର୍ଯ୍ୟକାରୀ ହେବା ପର୍ଯ୍ୟନ୍ତ କେତେକ ଅଦାଲତ ତାଙ୍କ ରାୟରେ ଦିଶା ନିର୍ଦ୍ଦେଶ ମଧ୍ୟ ଜାରୀ କରିଛନ୍ତି । ଦିଶାନିର୍ଦ୍ଦେଶ ବିଷୟର ଗମ୍ଭୀରତା ତଥା ସାମ୍ବିଧାନିକ ଆବଶ୍ୟକତାକୁ ଦୃଷ୍ଟିରେ ରଖି ଉଚ୍ଚତମ ନ୍ୟାୟାଳୟ ଉକ୍ତ ମାମଲାରେ  (ଅନୁଚ୍ଛେଦ ୧୧୮ରେ) ନିମ୍ନ ଦିଶାନିର୍ଦ୍ଦେଶ ଜାରୀ କରିଥିଲେ  । ନିର୍ବାଚନରେ ଲଢୁଥିବା ପ୍ରତ୍ୟେକ ପ୍ରାର୍ଥୀ ନିର୍ବାଚନ ଆୟୋଗଙ୍କଦ୍ୱାରା ଅଧିକୃତ ଫର୍ମରେ ଆବଶ୍ୟକୀୟ ତଥ୍ୟ ଦେବାକୁ ବାଧ୍ୟ ହେବେ । ଉକ୍ତ ଫର୍ମରେ ପ୍ରାର୍ଥୀଙ୍କ ଅପରାଧିକ ରେକର୍ଡର ବିବରଣୀ ଅର୍ଥାତ ପ୍ରାର୍ଥୀଙ୍କ ବିରୁଦ୍ଧରେ ପଡିରହିଥିବା ଫୌଜଦାରୀ ମାମଲାର ବିବରଣୀ ବଡ଼ ଅକ୍ଷରରେ ଲେଖା ହେବେ । ପ୍ରାର୍ଥୀଟିଏ କୌଣସି ରାଜନୈତିକ ଦଳ ତରଫରୁ ନିର୍ବାଚନ ଲଢୁଥିଲେ, ସେ ସଂପୃକ୍ତ ଦଳକୁ ତାଙ୍କ ବିରୁଦ୍ଧରେ ଥିବା ଫୌଜଦାରୀ ମାମଲା ସଂପର୍କିତ ସଠିକ ବିବରଣୀ ଦେବେ । ଏପରି ସ୍ଥଳେ ସଂପୃକ୍ତ ରାଜନୈତିକ ଦଳ ନିଜ ଦଳର ୱେବସାଇଟରେ ନିର୍ଦ୍ଦିଷ୍ଟ ପ୍ରାର୍ଥୀଙ୍କ ସଂପର୍କରେ ଉକ୍ତ ତଥ୍ୟ ପ୍ରଦର୍ଶନ କରିବାକୁ ବାଧ୍ୟ ହେବେ । ସମସ୍ତ ରାଜନୈତିକ ଦଳ ତଥା ନିର୍ବାଚନ ଲଢୁଥିବା ସମସ୍ତ ପ୍ରାର୍ଥୀ ଏକ ବହୁଳ ଭାବେ ପ୍ରକାଶିତ ଖବର କାଗଜରେ ତଥା ଇଲେକ୍ଟ୍ରୋନିକ ମିଡିଆ ମାଧ୍ୟମରେ ପ୍ରାର୍ଥୀଙ୍କ ଅପରାଧିକ ପୃଷ୍ଠଭୂମିର ବିବରଣୀ ସପନ୍ନ ଏକ ଘୋଷଣାନାମା ଜାରୀ କରିବେ । ପ୍ରାର୍ଥୀପତ୍ର ଦାଖଲ ପରେ ପରେ କମ୍ ସେ କମ୍ ତିନିଥର ଏହି ଷୋଷଣାନାମା ଜାରୀ ହେବା ସର୍ବାଦୌ ଆବଶ୍ୟକ ।
ମେହେର ଅଫରୋଜ ଶାଓନ  ଜନ୍ମ:  (1981-10-12)ଅକ୍ଟୋବର ୧୨, ୧୯୮୧   ଜଣେ ବଙ୍ଗଳାଦେଶୀ ଅଭିନେତ୍ରୀ, ଚଳଚ୍ଚିତ୍ର ନିର୍ଦ୍ଦେଶିକା, ପ୍ରଚ୍ଛଦପଟ ଗାୟିକା ଏବଂ ବାସ୍ତୁକାର । ୨୦୧୬ ମସିହାରେ ମେହେର ଅଫରୋଜ ଶାଓନ କ୍ରିଷ୍ଣାପକ୍କୋ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ମହିଳା କଣ୍ଠଶିଳ୍ପୀ ପୁରସ୍କାର ପାଇଥିଲେ । ସେ ବଙ୍ଗଳା ଚଳଚ୍ଚିତ୍ର ନାଟ୍ୟକାର ଏବଂ ନିର୍ଦ୍ଦେଶକ ହୁମାୟୁନ ଅହମ୍ମଦଙ୍କର ପତ୍ନୀ । ପ୍ରାରମ୍ଭିକ ଜୀବନ ମେହେର ଅଫରୋଜ ଶାଓନ ୧୯୮୧ ମସିହା ଅକ୍ଟୋବର ମାସ ୧୨ ତାରିଖରେ ବଙ୍ଗଳାଦେଶରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମହମ୍ମଦ ଅଲ୍ଲୀ ଜଣେ ଇଞ୍ଜିନିୟର ଏବଂ ମାଆ ତାହୁରା ଅଲ୍ଲୀ । ମେହେରଙ୍କର ମାଆ ତାହୁରା ୨୦୦୮ରେ ବଙ୍ଗଳାଦେଶର ୯ମ ଲୋକ ସଭାକୁ ନିର୍ବାଚିତ ହୋଇ ଯାଇଥିଲେ । ମେହେର ଅଫରୋଜ ବିକରୁନିସିଆ ନୁନ୍ ସ୍କୁଲ ଆଣ୍ଡ କଲେଜରେ ପାଠ ପଢ଼ୁଥିଲେ । ଏଠାରେ ସେ ତାଙ୍କର ମାଟ୍ରିକ ଏବଂ ଉଚ୍ଚ ଶିକ୍ଷା ଯଥାକ୍ରମେ ୧୯୯୬ ଓ ୧୯୯୮ ମସିହାରେ ପାସ୍ କରିଥିଲେ । ପରବର୍ତ୍ତୀ ସମୟରେ ସେ ଦ ଇଉନିଭରସିଟି ଅଫ ଏସିଆ ପେସିଫିକରେ ଯୋଗ ଦେଇଥିଲେ ଏବଂ ୨୦୦୮ ମସିହାରେ ବାସ୍ତୁଶାସ୍ତ୍ରରେ ସ୍ନାତକ ହାସଲ କରିଥିଲେ । ଅଭିନୟ ଜୀବନ ମେହେର ୧୯୯୯ ମସିହାରେ ବଙ୍ଗଳାଦେଶର ଏକ ଦୂରଦର୍ଶନ ଧାରାବାହିକରେ କାର୍ଯ୍ୟ କରିବା ଆରମ୍ଭ କରିଥିଲେ, ଯାହାର ଶୀର୍ଷକ ଥିଲା ଆଜ୍ ରବିବାର । ସେହି ବର୍ଷ ସେ ବଙ୍ଗଳାଦେଶର କଥାଚିତ୍ର ଜଗତରେ କାମ କରିବା ଆରମ୍ଭ କରଥିଲେ । ହୁମାୟୁନ ଅହମ୍ମଦଙ୍କ ନିର୍ଦ୍ଦେଶିତ କଥାଚିତ୍ର ଶ୍ରାବଣ ମେଘର୍ ଦିନ୍ ଜରିଆରେ ସେ ବଡ଼ ପରଦାରେ ଅଭିନୟ ଆରମ୍ଭ କରିଥିଲେ, ଯେଉଁଥିରେ ସେ କୁସୁମ ଭୂମିକାରେ ଅଭିନୟ କରିଥିଲେ । ଏହାପରେ ମେହେର ହୁମାୟୁନ ଅହମ୍ମଦଙ୍କର କଥାଚିତ୍ରଗୁଡ଼ିକରେ କାର୍ଯ୍ୟ କରିଥିଲେ । ୨୦୦୧ରେ ଦୁଇ ଦୁଆରି କଥାଚିତ୍ରରେ ତୋରୁ ଭୂମିକାରେ, ୨୦୦୩ ମସିହାରେ ଚନ୍ଦ୍ରାକଥା କଥାଚିତ୍ରରେ ଚନ୍ଦ୍ରା ଭୂମିକାରେ, ୨୦୦୪ରେ ଶ୍ୟାମଳ ଛାୟା କଥାଚିତ୍ରରେ ଆଶାଲତା ଭୂମିକାରେ, ୨୦୦୮ରେ ଆମାର ଅଛେ ଜୋଲ୍ କଥାଚିତ୍ରରେ ନିଶାଦ ଭୂମିକାରେ ଅଭିନୟ କରିଥିଲେ । ଏହି ସମସ୍ତ କଥାଚିତ୍ରର ନିର୍ଦ୍ଦେଶନା ଦେଇଥିଲେ ହୁମାୟୁନ ଅହମ୍ମଦ, ଯାହାକୁ ସେ ବିବାହ ମଧ୍ୟ କରିଥିଲେ । ୨୦୦୩ ମସିହାରେ ମେହେରଙ୍କୁ ଚନ୍ଦ୍ରାକଥା ପାଇଁ ମେରିଲ ପ୍ରଥମ ଆଲୋ ଆୱାର୍ଡ଼ରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୦୯ ମସିହାରେ ମେହର ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ପ୍ରାୟ ଦୂରଦର୍ଶନ ନାଟକ ଏବଂ ଧାରାବାହିକ ଗୁଡ଼ିକରେ ନିର୍ଦ୍ଦେଶନା ଦେଇଥିଲେ । ତାଙ୍କ ନିର୍ଦ୍ଦେଶିତ ପ୍ରଥମ ନାଟକ ଥିଲା ନୟା ରିକ୍ସା, ଯାହାକି ଇଦ୍-ଉଲ୍-ଫିତର୍ ସମୟରେ ପ୍ରସାରିତ ହୋଇଥିଲା । ଏହାପରେ ସେ କିଛି ନାଟକର ନିର୍ଦ୍ଦେଶନା ଦେଇଥିଲ ଏବଂ ୨୦୧୬ ମସିହାରେ ତାଙ୍କ ନିର୍ଦ୍ଦେଶିତ କଥାଚିତ୍ର କ୍ରିଷ୍ଣପକ୍କୋ ମୁକ୍ତିଲାଭ କରିଥିଲା, ଯାହାର ନାଟ୍ୟ ରଚନା କରିଥିଲେ ହୁମାୟୁନ ଅହମ୍ମଦ । ସେ କିଛି ନାଟକ ମଧ୍ୟ ନିଜେ ରଚନା କରିଛନ୍ତି । ଏଥି ସହିତ ମାସରଙ୍ଗ ଟିଭି ପାଇଁ ମେହେର ମେଘେ ଡାକ ତା 'ର କାର୍ଯ୍ୟକ୍ରମରେ ଉପସ୍ଥାପିକା ଭାବରେ ମେହେର କାମ କରିଥିଲେ । ବ୍ୟକ୍ତିଗତ ଜୀବନ ମେହେର ୨୦୦୫ ମସିହାରେ ହୁମାୟୁନ ଅହମ୍ମଦଙ୍କୁ ବିଭା କରିଥିଲେ ଏବଂ ୨୦୧୨ରେ ହୁମାୟୁନଙ୍କର ମୃତ୍ୟୁ ପର୍ଯ୍ୟନ୍ତ ଉଭୟ ସାଙ୍ଗରେ ରହିଥିଲେ । ନିଶାଦ ହୁମାୟୁନ ଓ ନିନୀତ ହୁମାୟୁନ ନାମରେ ଉଭୟଙ୍କର ଦୁଇଟି ପୁଅ ଅଛନ୍ତି ।
ପ୍ରୋସ୍ଟାଗ୍ଲାଣ୍ଡିନ ଇ୨ ଇଂରାଜୀ ଭାଷାରେ 2 ବା 2, ଅନ୍ୟ ନାମ ଡାଇନୋପ୍ରୋସ୍ଟୋନ/ ଏକ ପ୍ରାକୃତିକ ପ୍ରୋସ୍ଟାଗ୍ଲାଣ୍ଡିନ   ଯାହା ଔଷଧ ଭାବରେ ବ୍ୟବ‌ହାର କରାଯାଏ । ଔଷଧ ଭାବରେ ଏହା ପ୍ରସବ ପ୍ରବର୍ତ୍ତନ  , ପ୍ରସବପର ରକ୍ତସ୍ରାବ, ଗର୍ଭାବସ୍ଥା ଅନ୍ତ   କରିବା ଓ ନବଜାତ ଶିଶୁଙ୍କର   ଡକ୍ଟସ ଆର୍ଟେରିଓସସ   ଖୋଲିବା ନିମନ୍ତେ ବ୍ୟବ‌ହାର କରାଯାଏ । ଅପରେଶନ କରିବା ପର୍ଯ୍ୟନ୍ତ ଏହା ଜନ୍ମଗତ ହୃତ୍‌ପିଣ୍ଡ ତୃଟି ଥିବା ପିଲାଙ୍କୁ ଦିଆଯାଏ । ଯୋନୀପଥରେ   ବା ଶିରାଭ୍ୟନ୍ତରରେ   ଏହା ଦିଆଯାଇପାରେ । ଏହି ଔଷଧର ପ୍ରତିକ୍ରିୟାରେ, ବାନ୍ତି, ଜ୍ୱର, ତରଳ ଝାଡ଼ା ଓ ଅତ୍ୟଧିକ ଜରାୟୁ ସଙ୍କୋଚନ   ହୋଇପାରେ । ପିଲାଙ୍କୁ ଏହି ଔଷଧ ଦେଲେ ଶ୍ୱାସକ୍ରିୟା କମିଯାଏ, ଓ ନିମ୍ନ ରକ୍ତଚାପ   ହେବା ସମ୍ଭାବନା ଥାଏ । ଆଜମା ଓ ଗ୍ଲକୋମା   ରୋଗୀଙ୍କୁ ସାବଧାନତା ସ‌ହ ଦିଆଯାଏ ଓ ସିଜରିଆନ ସେକସନ  ହୋଇଥିବାର ଇତିହାସ ଥିଲେ ଏହା ଦିଆଯାଏନାହିଁ । ଏହା ଅକ୍ସିଟୋସିକ   ପରିବାରର ସଦସ୍ୟ । ଏହା ପ୍ରୋସ୍ଟାଗ୍ଲାଣ୍ଡିନ ଇ୨  ( 2 ) ସ‌ହିତ ଅନୁବନ୍ଧିତ ହୋଇ ତାହାକୁ ଆକ୍ଟିଭେଟ କରିବା ଫଳରେ ଜରାୟୁଗ୍ରୀବା   ନରମ ହୋଇଯାଏ ଓ ସେଠାକାର ରକ୍ତନଳୀସମୂହ   ସ୍ଫୀତ ହୋଇଯାଆନ୍ତି  । ସନ ୧୯୭୦ରେ ପ୍ରୋସ୍ଟାଗ୍ଲାଣ୍ଡିନ ଇ୨ ପ୍ରଥମେ ପ୍ରସ୍ତୁତ କରାଯିବା ପରେ ସନ ୧୯୭୭ରେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହି ଔଷଧର ଏକ ଡୋଜର ମୂଲ୍ୟ ୮.୫୦ରୁ ୩୦.୦୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ସ ଚିକିତ୍ସାର ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାରରୁ ଅଧିକ । ଶିଶୁମାନଙ୍କଠାରେ ପ୍ରୋସ୍ଟାଗ୍ଲାଣ୍ଡିନ ଇ୧ ଭଳି ପ୍ରୋସ୍ଟାଗ୍ଲାଣ୍ଡିନ ଇ୨ କାମ କରେ ଓ ଅଳ୍ପ ମୂଲ୍ୟରେ ମିଳେ ।
ମେନିଞ୍ଜିଓମା ବା ମେନିଞ୍ଜିଆଲ ଟ୍ୟୁମର  (ଇଂରାଜୀ ଭାଷାରେ , ) ଏକ ଧୀର ବୃଦ୍ଧି ପ୍ରାପ୍ତ ଅର୍ବୁଦ ଯାହା ମସ୍ତିଷ୍କ ଓ ମେରୁଦଣ୍ଡ ଚାରିପାଖେ ଥିବା ପରଦା ବା ମେନିଞ୍ଜେସରୁ ବାହାରିଥାଏ  । ଅର୍ବୁଦର ସ୍ଥାନ ଅନୁଯାୟୀ ପାର୍ଶ୍ୱବର୍ତ୍ତୀ ସ୍ଥାନ ଉପରେ ଚାପ ପଡ଼ିବା ଯୋଗୁ ଲକ୍ଷଣ ଭିନ୍ନ ଭିନ୍ନ ହୋଇଥାଏ । ଅନେକ ଅର୍ବୁଦ କୌଣସି ଲକ୍ଷଣ ପ୍ରକାଶ କରନ୍ତିନାହିଁ । ବେଳେ ବେଳେ ବାତ  , ଡିମେନ୍ସିଆ, କ‌ହିବା ସମସ୍ୟା, ଦୃଷ୍ଟି ସମସ୍ୟା, ଏକ ପାଖିଆ ଦୁର୍ବଳତା ଓ ମୂତ୍ରାଶୟ ଅଣନିୟନ୍ତ୍ରଣ   ଇତ୍ୟାଦି ଜଟିଳତା ସୃଷ୍ଟି ହୋଇପାରେ । ଆୟୋନାଇଜିଙ୍ଗ ରାଡିଏସନ   ସଂସ୍ପର୍ଶ, ରୋଗର ପାରିବାରିକ ଇତିହାସ ଓ ନିଉରୋଫାଇବ୍ରୋମାଟିସିସ ଟାଇପ ୨  ( 2) ରୋଗ ଥିଲେ ଏହି ରୋଗ ସଙ୍କଟ ସୃଷ୍ଟି ହୁଏ  । ସନ ୨୦୧୪ ସୁଦ୍ଧା ସେଲ ଫୋନ   ଯୋଗୁ ହେଉଥିବାର ଜଣାଯାଇନାହିଁ । ଅନେକ ରକମର ଜୀବକୋଷ   ସୃଷ୍ଟି କରିବାକୁ ଏହି ରୋଗ ସକ୍ଷମ । ମେଡିକାଲ ଇମେଜିଙ୍ଗ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଲକ୍ଷଣ ବିହୀନ କେଶ୍‌ରେ ସାମୟିକ ପର୍ଯ୍ୟବେକ୍ଷଣ ଯଥେଷ୍ଟ । ଅଧିକାଂଶ କେଶ୍‌ରେ ଅପରେଶନ କଲେ ଆରୋଗ୍ୟ ହୋଇଯାଏ । ଅର୍ବୁଦ ସମ୍ପୁର୍ଣ୍ଣ ଅପସାରଣ କଲେ ମଧ୍ୟ ୨୦% କେଶ୍‌ରେ ଆଉଥରେ ରୋଗ ହୁଏ । ଅପରେଶନ ଅସମ୍ଭବ ହେଲେ ବା ସମସ୍ତ ଅର୍ବୁଦ ଅପସାରଣ ନହୋଇପାରିଲେ ରେଡିଓସର୍ଜରି   କରାଯାଇପାରେ । କେମୋଥେରାପି ସାହାଯ୍ୟ କରେନାହିଁ । ଅଳ୍ପ ସଂଖ୍ୟକ ରୋଗ ଦୃତ ଗତିରେ ବୃଦ୍ଧି ପ୍ରାପ୍ତ ହୁଏ ଓ ଫଳାଫଳ ବ‌ହୁତ ଖରାପ ହୁଏ । ଯୁକ୍ତରାଷ୍ଟ୍ର ଆମେରିକାରେ ପ୍ରତି ଏକ ହଜାର ଲୋକରେ ଜଣେ ଲୋକ‌କୁ ଏହି ରୋଗ ହୁଏ । ଯୁବକମାନଙ୍କୁ ପ୍ରାୟ ଏହି ରୋଗ ହୁଏ । ସମୁଦାୟ ମସ୍ତିଷ୍କ ଅର୍ବୁଦ   ରୋଗୀଙ୍କ ମଧ୍ୟରୁ ୩୦% ଲୋକଙ୍କୁ ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ୨ ଗୁଣ ଅଧିକ ମହିଳାମାନଙ୍କୁ ଏହି ରୋଗ ହୁଏ । ସନ ୧୬୧୪ରେ ଫେଲିକ୍ସ ପ୍ଲାଟର   ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ସେଓନି ମାଲୱା ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ହୋଶଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସେଓନି ମାଲୱା ୨୨.୪୫୦୦ ଉତ୍ତର ଅକ୍ଷାଂଶ ଓ ୭୭.୪୬୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସେଓନି ମାଲୱା ସହରର ମୋଟ ଜନସଂଖ୍ୟା ୨୬୧୯୫ ଅଟେ । ସେଥି ମଧ୍ୟରୁ ୫୨.୪୨% ଜଣ ପରୁଷ ହୋଇଥିବା ବେଳେ ୪୭.୫୮% ଜଣ ନାରୀ ଅଟନ୍ତି । ସେଓନି ମାଲୱାର ସାକ୍ଷରତା ହାର ୭୪.୩୮% ଅଟେ । ଏହା ଜାତୀୟ ହାରଠାରୁ ୯.୫୪% ପ୍ରତିଶତ କମ ଅଟେ । ସେଥିରୁ ୪୨.୪୧% ପ୍ରତିଶତ ପୁରୁଷ ଓ ୩୧.୯୮% ନାରୀ ଅଟନ୍ତି । ୧୩.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସେଓନି ମାଲୱାର ସରକାରୀ ଭାଷା ଅଟେ ।
କ୍ଲୋଜାପିନ, ବିକ୍ରୟ ନାମ କ୍ଲୋଜାରିଲ, ରିସପେରିଡିନ ଏକ ଅସାମାନ୍ୟ ମନୋବିକ୍ଷିପ୍ତରୋଧୀ ଔଷଧ । ଏହା ମୂଖ୍ୟତଃ କୌଣସି ଔଷଧରେ ଭଲ ନ ହେଉଥିବା ସିଜୋଫ୍ରେନିଆ ରୋଗରେ ଦିଆଯାଏ । ସିଜୋଫ୍ରେନିଆ ଓ ସିଜୋଆଫେକ୍ଟିଭ ଡିଜଅର୍ଡ଼ର ରୋଗମାନଙ୍କରେ ଏହା ଆତ୍ମହତ୍ୟା ପ୍ରବଣତା କମ କରେ । ଏହା ସାଧାରଣ ସାଧାରଣ ମନୋବିକ୍ଷିପ୍ତରୋଧୀ ଔଷଧ ଅପେକ୍ଷା ଅଧିକ କାର୍ଯ୍ୟକ୍ଷମ । ଏହା ପାଟିରେ ଦିଆଯାଏ । କ୍ଲୋଜାପିନ ଗ୍ରହଣ କଲେ ଅଧିକ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇଯିବା ସଙ୍କଟ ରହେ, ଫଳରେ ମୃତ୍ୟୁ ସମ୍ଭାବନା ରହେ । ଏହି ସଙ୍କଟରୁ ବର୍ତ୍ତିବା ନିମନ୍ତେ ରକ୍ତ ପରୀକ୍ଷାର ନିୟମିତ ପର୍ଯ୍ୟବେକ୍ଷଣ ଆବଶ୍ୟକ । ଅପସ୍ମାର ଆକ୍ରମଣ, ହୃତପେଶୀ ପ୍ରଦାହ, ଅତି ରକ୍ତ ଶର୍କରା ଇତ୍ୟାଦି ମାରାତ୍ମକ ସଙ୍କଟ ଓ ଡିମେନସିଆ ଯୋଗୁ ସାଇକୋସିସ ହୋଇ ମୃତ୍ୟୁ ସଙ୍କଟ ହୁଏ । ଏହା ବ୍ୟତୀତ ନିଦ୍ରାଳୁ ଭାବ, ଶୁଷ୍କ ପାଟି, ନିମ୍ନ ରକ୍ତଚାପ, ଦୃଷ୍ଟି ସମସ୍ୟା ଓ ଶିରଭ୍ରମ   ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ପ୍ରାୟ ୫% ରୋଗୀଙ୍କର ସ୍ଥାୟୀ ଟାର୍ଡ଼ିଭ ଡିସକାଇନେସିଆ ସଙ୍କଟ ରହେ । ଏହାର କାର୍ଯ୍ୟ ପ୍ରକ୍ରିୟା ସ୍ପଷ୍ଟ ନୁହେଁ । ସନ ୧୯୬୦ରେ କ୍ଲୋଜାପିନ ଆବିଷ୍କୃତ ହୋଇ ସନ ୧୯୭୧ରେ ବ୍ୟବ‌ହୃତ ହେଲା । ଏହା ପ୍ରଥମ ମନୋବିକ୍ଷିପ୍ତରୋଧି ଔଷଧ ଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ସନ ୨୦୧୪ରେ ଦୈନିକ ୦.୦୫ରୁ ୨.୧୦ ଆମେରିକୀୟ ଡଲାର ଥିଲା ।
ନୀଳାଦ୍ରି ଭୂଷଣ ହରିଚନ୍ଦନ  (ଜନ୍ମ: ୪ ଡିସେମ୍ବର ୧୯୪୬) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କୃତ ସାହିତ୍ୟିକ ଅଟନ୍ତି  । କବିତା, ନାଟକ ଓ ସମାଲୋଚନା ସାହିତ୍ୟରେ ସେ ନିଜ ଲେଖନୀ ଚାଳନା କରନ୍ତି । ବୃତ୍ତିରେ ସେ ଜଣେ ଶିକ୍ଷାବିତ । ବାଲ୍ୟଜୀବନ ଓ ଶିକ୍ଷା ନୀଳାଦ୍ରି ଭୂଷଣ, ୧୯୪୬ ମସିହାରେ ଖୋର୍ଦ୍ଧା ଜିଲ୍ଲାର ବାଣପୁର ବ୍ଲକ ଅନ୍ତର୍ଗତ ଗୋଡ଼ିଝର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପର୍ଶୁରାମ ହରିଚନ୍ଦନ ଓ ମାତାଙ୍କ ନାମ ପଦ୍ମାଳୟା ରାୟସିଂହ ଥିଲା । ସେମାନେ ୯ ଭାଇ-ଭଉଣୀ  (୫ ଭାଇ ଓ ୪ ଭଉଣୀ) ଥିଲେ  । ବିଶ୍ୱଭୂଷଣ ହରିଚନ୍ଦନ ତାଙ୍କର ଅଗ୍ରଜ । ଗାଁ ସ୍କୁଲରୁ ପ୍ରାଥମିକ ଶିକ୍ଷା ସମାପ୍ତ କରି, ସେ ୧୯୬୩ ମସିହାରେ ଗୋଦାବରୀଶ ବିଦ୍ୟାପୀଠରୁ ଏକାଦଶ ଶ୍ରେଣୀ ପାସ କରିଥିଲେ । ତାପରେ ସେ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟ ଓ ଖ୍ରୀଷ୍ଟ ମହାବିଦ୍ୟାଳୟରୁ ଓଡ଼ିଆରେ ଅନର୍ସ ରଖି ସ୍ନାତକ ଶିକ୍ଷା ଗ୍ରହଣ କରିଥିଲେ । ୧୯୬୯ ମସିହାରେ ସେ ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ୧୯୭୮ ମସିହାରେ ଓଡ଼ିଆ ନାଟକରେ ଇତିହାସର ପ୍ରତିଧ୍ୱନି ସନ୍ଧର୍ଭରେ ଥେସିସ ଲେଖି ସେ ଉତ୍କଳ ବିଶ୍ୱବିଦ୍ୟାଳୟରୁ ପି.ଏଚ.ଡ଼ି ହାସଲ କରିଥିଲେ । ସେହିପରି ୧୯୯୨ ମସିହାରେ ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ସେ ଡି.ଲିଟ ହାସଲ କରିଥିଲେ । ଡି.ଲିଟ ପାଇଁ ତାଙ୍କର ରିସର୍ଚ୍ଚର ବିଷୟବସ୍ତୁ ଥିଲା ଆଧୁନିକ ଓଡ଼ିଆ ନାଟକରେ ବାସ୍ତବ ଓ ଉଦ୍ଭଟ ଚେତନା । ଅଧ୍ୟାପନା ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ସମାପ୍ତ ହେବାର ୨୦ଦିନ ମଧ୍ୟରେ ୧୯୬୯ ମସିହା ନଭେମ୍ବର ମାସରେ ସେହି ମହାବିଦ୍ୟାଳୟରେ ହିଁ ତାଙ୍କୁ ଓଡ଼ିଆ ଅଧ୍ୟାପକ ଭାବରେ ନିଯୁକ୍ତି ମିଳିଥିଲା । ଦେଢ ବର୍ଷ ରେଭେନ୍ସା ମହାବିଦ୍ୟାଳୟରେ ଅଧ୍ୟାପନା କରିବା ପରେ, ତାଙ୍କର ଭଦ୍ରକ ମହାବିଦ୍ୟାଳୟକୁ ବଦଳି ହେଇଥିଲା । ଭଦ୍ରକରେ କିଛି ବର୍ଷ ଅଧ୍ୟାପନା କରିବାପରେ ତାଙ୍କୁ ବିଶ୍ୱଭାରତୀ ଶାନ୍ତିନିକେତନଠାରେ ଓଡ଼ିଆ ଅଧ୍ୟାପକ ଭାବରେ ନିଯୁକ୍ତି ମିଳିଥିଲା । ସେଠାରେ ୩୬ବର୍ଷ ଅଧ୍ୟାପନା କରିବା ପରେ, ୨୦୧୦ ମସିହାରେ ସେ ଅବସର ଗ୍ରହଣ କରିଥିଲେ । ସାହିତ୍ୟ ସର୍ଜନା ନୀଳାଦ୍ରି ଭୂଷଣ ସ୍କୁଲ ସମୟରୁ ସାହିତ୍ୟ ରଚନା ଆରମ୍ଭ କରିଥିଲେ । ତାଙ୍କର ୨୦ଟି ସମାଲୋଚନା, ୧୦ଟି କବିତା, ୧୦ଟି ଅନୁବାଦ ଓ ୨୫ଟି ନାଟକ ପୁସ୍ତକ ପ୍ରକାଶ ପାଇସାରିଛି । ଏତଦ ଭିନ୍ନ ବିଭିନ୍ନ ଖବରକାଗଜ ଓ ପତ୍ରପତ୍ରିକାରେ ତାଙ୍କର ଲେଖା ନିୟମିତ ଛପା ହୁଏ ।
ହୋଶମାଣ୍ଡ ବାନୁ ବେଗମ  (ପାର୍ସୀ: ; ଜନ୍ମ: ୧୬୦୫) ମୋଗଲର ରାଜକୁମାରୀ, ରାଜକୁମାର ଖୁସ୍ରାଉ ମିର୍ଜାଙ୍କ ଝିଅ ଏବଂ ମୋଗଲ ସମ୍ରାଟ ଜାହାଙ୍ଗୀରଙ୍କ ନାତୁଣୀ ଥିଲେ  । ଜୀବନୀ ହୋଶମାଣ୍ଡ ବାନୁ ବେଗମ ୧୬୦୫ ମସିହାରେ ଜନ୍ମଗ୍ରହଣ କରିଥିଲେ । ଜାହାଙ୍ଗୀର ଉଲ୍ଲେଖ କରିଛନ୍ତି ଯେ, ଜ୍ୟୋତିଷମାନେ ତାଙ୍କୁ କହିଥିଲେ ଯେ ବାନୁ ବେଗମଙ୍କ ଜନ୍ମ ତାଙ୍କ ପିତାଙ୍କ ପାଇଁ ଶୁଭ ନୁହେଁ ବରଂ ତାଙ୍କ ଜେଜେବାପାଙ୍କ ପାଇଁ ଶୁଭ ହେବ । ଜ୍ୟୋତିଷଙ୍କ ପୂର୍ବାନୁମାନ ଅନୁଯାୟୀ ଜାହାଙ୍ଗୀର ତାଙ୍କୁ ତିନି ବର୍ଷ ବୟସରେ ଭେଟିଥିଲେ । ୨୮ ଅକ୍ଟୋବର ୧୬୨୭ ମସିହାରେ ତାଙ୍କ ଜେଜେବାପା ଜାହାଙ୍ଗୀରଙ୍କ ମୃତ୍ୟୁ ପରେ ମାମୁଁ ରାଜକୁମାର ଶହରୟାର ମିର୍ଜା ନିଜକୁ ସମ୍ରାଟ ଘୋଷଣା କରିଥିଲେ । ତେବେ ଲାହୋରରେ ତାଙ୍କ ଭାଇ ଦବାର ବାଖ ସିଂହାସନ ଆରୋହଣ କରିଥିଲେ । ଶାହ ଜାହାନ ୧୯ ଜାନୁୟାରୀ ୧୬୨୮ ମସିହାରେରେ ସିଂହାସନ ଆରୋହଣ କରିଥିଲେ ଏବଂ ୨୩ ଜାନୁଆରୀରେ ସେ ଶହରୟାର ମିର୍ଜା, ତାଙ୍କ ସ୍ୱାମୀ ହୁଶଙ୍ଗ ମିର୍ଜା, ତାଙ୍କ ଭାଇ ତହମୁରାସ ମିର୍ଜା ଓ ଦବାର ବାଖ ଏବଂ ଗରସପ ମିର୍ଜାଙ୍କୁ ମୃତ୍ୟୁଦଣ୍ଡ ଦେବାପାଇଁ ନିର୍ଦ୍ଦେଶ ଦେଇଥିଲେ । ଜଣେ ବିଧବା ଭାବରେ ହୋଶମାଣ୍ଡ ବାନୁ ବେଗମ ଶାହା ଜାହାନଙ୍କ ରାଜତ୍ୱ ଗ୍ରହଣ କରିଥିଲେ ।
ଇନଫିଗ୍ରାଟିନିବ  (ଇଂରାଜୀ ଭାଷାରେ ), ଟ୍ରୁସେଲ୍ଟିକ୍ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ପିତ୍ତ ନଳୀ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଦିଆଯାଏ ଯେତେବେଳେ ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର 2  ( 2) ଫ୍ୟୁଜନ୍ କିମ୍ବା ଅନ୍ୟାନ୍ୟ ପୁନର୍ଗଠନ ଯେଉଁଥିରେ ଅନ୍ୟ ଚିକିତ୍ସା ବିଫଳ ହୋଇଛି  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଙ୍ଗୁଠି ନଖ ସମସ୍ୟା, ପାଟି ପ୍ରଦାହ, ଶୁଖିଲା ଆଖି, ଥକାପଣ, କେଶହାନୀ, ଗଣ୍ଠି ଯନ୍ତ୍ରଣା, କୋଷ୍ଠକାଠିନ୍ୟ, ପେଟ ଯନ୍ତ୍ରଣା ଏବଂ ଆଖି ସମସ୍ୟା ହୋଇପାରେ । ସାଧାରଣ ଅସ୍ୱାଭାବିକତା ମଧ୍ୟରେ ବୃକ୍‌କ ସମସ୍ୟା, କମ୍ ରକ୍ତ ଫସଫେଟ୍ ସ୍ତର, ଉଚ୍ଚ କ୍ୟାଲସିୟମ୍, କମ୍ ପୋଟାସିୟମ୍ ଏବଂ କମ୍ ସୋଡିୟମ୍ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍ ଅଭିଗ୍ରାହକ ଗୁଡ଼ିକର  ( 1, 2 ଏବଂ 3) ଏକ କାଇନେଜ ପ୍ରତିବନ୍ଧକ  । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଇନଫିଗ୍ରାଟିନିବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ଅନୁମୋଦିତ ହୋଇନାହିଁ ନୁହେଁ, ଯଦିଓ ଅନାଥ ମାନ୍ୟତାରେ   ଅଛି । ଯୁକ୍ତରାଷ୍ଟ୍ରରେ ଏହାର ୪ ସପ୍ତାହର ପୁନରାବର୍ତ୍ତନରେ ପ୍ରାୟ ୧୦,୭୦୦ ଡଲାର ଖର୍ଚ୍ଚ ହୋଇଥାଏ ।
କାଶୀ ବିଶ୍ୱନାଥ ମନ୍ଦିର , ଦ୍ୱାଦଶ ଜ୍ୟୋତିର୍ଲିଙ୍ଗ ମଧ୍ୟରେ ଅନ୍ୟତମ। ଉତ୍ତର ପ୍ରଦେଶର କାଶୀ ବନାରସ ବା ବାରଣାସୀଠାରେ ବିରାଜମାନ।
ରାମ ଆୱାନା  (ଜନ୍ମ: ୧ ମାର୍ଚ୍ଚ ୧୯୭୧) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତା  । ସେ ଦ୍ୱାରକାଧୀଶର - ଭଗବାନ୍ ଶ୍ରୀକୃଷ୍ଣ ଧାରାବାହିକରେ ରାଜା ପୌଣ୍ଡ୍ରକ ଭୂମିକାରେ ଅଭିନୟ ପାଇଁ ଜଣାଶୁଣ । ଏହା ବ୍ୟତୀତ ସେ ଜୟ ଶ୍ରୀ କୃଷ୍ଣରେ ଚାଣୁର, ଡିଡିର ଧାରାବାହିକ ଶିକୱାରେ ଫାରୁକ୍, ଶ୍ରୀ ପ୍ରାଣନାଥଜୀରେ ଛତ୍ରସାଲ ଭୂମିକା ପାଇଁ ମଧ୍ୟ ପରିଚିତ । ସେ ଇଟିସ୍ କମ୍ପ୍ଲିକେଟେଡ୍: ରିଲେସନସିପ୍ କା ନୟା ଷ୍ଟାଟସ୍, ସରୋଜୀନି - ଏକ୍ ନୟି ପେହଲା, କ୍ରାଇମ୍ ପେଟ୍ରୋଲ୍, ବାଳିକା ବଧୂ, ଗୁଟୁର ଗୁ, ଅଦାଲତ, ସିଆଇଡି, ଦୁର୍ଗା ଭଳି ଧାରାବାହିକରେ ଅଭିନୟ କରିଛନ୍ତି । ଅଭିନୟ ଜୀବନ ରାମ ୨୦୦ରୁ ଅଧିକ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିଛନ୍ତି । ସେ ୨୦୧୪ରେ ମାର୍କସ୍ ଏଚ୍. ରୋସେନମୁଲରଙ୍କ ଏକ ଜର୍ମାନ ଫିଚର ଚଳଚ୍ଚିତ୍ର ବେଷ୍ଟ ଚାନ୍ସରେ ଅଭିନୟ କରିଥିଲେ । ଦଙ୍ଗଲ ଟିଭିରେ ପ୍ରସାରିତ ପୌରାଣିକ ଧାରାବାହିକ ଦ୍ୱାରକାଧୀଶ ଭଗବାନ ଶ୍ରୀକୃଷ୍ଣ ସିଜିନ୍ ୨ରେ ସେ ଶକୁନି ଭୂମିକାରେ ଅଭିନୟ କରିଥିଲେ ।
ବଙ୍କାପୁର ଭାରତୀୟ ରାଜ୍ୟ କର୍ଣାଟକର ହାଭେରୀ ଜିଲ୍ଲାର ଏକ ମୁନସିପାଳ ସହର । ଏହା ଶୀଗଗନ ତାଲୁକରେ ରହିଛି ଓ ପୁନେ ବାଙ୍ଗାଲୋର ଜାତୀୟ ରାଜପଥ 14ରୁ 2.5 କିଲୋମିଟର ତଥା ହାଭେରୀ ସହରରୁ 22 କିଲୋମିଟର ଦୂରରେ ଅବସ୍ଥିତ । ଏହା ଏକ ଏଇତିହାସିକ ସ୍ଥଳ । ଏଠାରେ ନାଗେଶ୍ୱର ମନ୍ଦିର, ବଙ୍କାପୁର ଦୁର୍ଗ ଓ ବଙ୍କାପୁର ମାୟୁର ଅଭୟାରଣ୍ୟ ରହିଛି । କନକ ଦାସଙ୍କ ଜନ୍ମ ସ୍ଥାନ ବାଡା ଏହା ନିକଟରେ ରହିଛି । ପରିଚୟ ହାଭରି ଜିଲ୍ଲାରେ 50ରୁ ଉର୍ଦ୍ଧ ପ୍ରତ୍ନତତ୍ତ୍ୱିକ ସ୍ଥଳ ରହିଛି । ତାହା ମଧ୍ୟରୁ ସିଦ୍ଧେଶ୍ୱର ମନ୍ଦିର ହାଭେରୀ , ଗଲାଘାନ୍ତେଶ୍ୱର ମନ୍ଦିର , ଶିବ ମନ୍ଦିର , ତରକେଶ୍ୱରୀ ମନ୍ଦିର ମୁଖ୍ୟ । ଇତିହାସ ଚାଲୁକ୍ୟ ଶାସନ କାଳରେ ଅନେକ ମନ୍ଦିର ଏଠାରେ ନିର୍ମିତ ହେଇଥିଲା । 1567 ମସିହାରେ ଅଲି ଆଦିଲ୍ଶହୀଙ୍କ ଆକ୍ରମଣ ସମୟରେ ସେ ମଧ୍ୟରୁ ଅନେକ ମନ୍ଦିରକୁ ଦ୍ୱଂଶ କରାଯାଇଥିଲା । ବର୍ତ୍ତମାନ ଭଗ୍ନ ଦୁର୍ଗ ମଧ୍ୟରେ ରଙ୍ଗନାଥ ନାଗେଶ୍ୱର ମନ୍ଦିର ରହିଛି । ସେଥିରେ 66ଟି ସ୍ତମ୍ଭ ପଥର ଖୋଦନ ଚିତ୍ର ସହ ରହିଛି । ଦୁର୍ଗ ଭିତରେ ଏକ ମସଜିଦ ମଧ୍ୟ ରହିଛି । ଏଠାରେ ଜୈନ ଲିଖନ ସବୁ ମଧ୍ୟ ଦେଖା ଯାଇଥାଏ । 16 ଶ ଶତାବ୍ଦୀରେ ହିନ୍ଦୁ ବ୍ରାହ୍ମଣମାନେ ଏଠାରେ ଆକ୍ରମଣ କରି ଏକ ବର୍ଷ କାଳ ଯୁଦ୍ଧ କରିଥିଲେ । କିନ୍ତୁ ପରିଶେଷରେ ମୁସ୍ତାଫା ଖାନ ଏହାକୁ ଅଧିକାର କରିଥିଲେ । ଏହା ସଭାନୁରର ନବାବ , ମରଠା ,ଙ୍କଦ୍ୱାରା କିଛି କାଳ ଶାସିତ ହେଲା ପରେ ହାଇଦର ଅଲି ଓ ତିପୁ ସୁଲତାନ ଏହାକୁ ଅଧିକାରରେ ରଖିଥିଲେ । ଶେଷରେ ଏହା ବ୍ରିଟିଶମାନଙ୍କ ଅଧିକାରକୁ ଯାଇଥିଲା । ବଙ୍କାପୁର ଦୁର୍ଗ ଭଗ୍ନ ବଙ୍କାପୁର ଦୁର୍ଗ ଭିତରେ ଚାଲୁକ୍ୟଙ୍କ ଏକ ମଦିର ରହିଛି । ବଙ୍କାପୁରଠାରେ ଅନେକ ଏଇତିହାସିକ ଯୁଦ୍ଧ ହେଇଥିଲା । ନାଗରେଶ୍ୱର ମନ୍ଦିରରେ ଅନେକ ଭଙ୍ଗାରୁଜା ହେଇଥିଲେ ମଧ୍ୟ ଅଦ୍ୟାବଧି ଏହାର ସୁନ୍ଦରତା ଅନେକ ପରିମାଣରେ ରହିଛି । ନାଗରେଶ୍ୱର ମନ୍ଦିର ମୟୁର ଅଭୟାରଣ୍ୟ ଜନସଂଖ୍ୟା 2001 ମସିହା ଆରା ଜନଗଣନା ଅନୁସାରେ ଏଠାରେ 20,264 ଜନ ବସବାସ କରୁଥିଲେ । ତାହା ମଧ୍ୟରୁ ପୁରୁଷ ସଂଖ୍ୟା 53 % ଥିଲା ଓ ମହିଳା ସଂଖ୍ୟା 47 % ଥିଲା । 6 ବର୍ଷରୁ କମ ସଂଖ୍ୟା 14 % ରହିଥିଲା । ଏଠାରେ ସାକ୍ଷ୍ୟରତା ହାର 59 % ଥିଲା ଯାହା ଜାତୀୟ ହାରଠାରୁ କମ ।
ସୁପାଉଲ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ସୁପଉଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁପାଉଲ ୨୬.୧୧୫୦ ଉତ୍ତର ଅକ୍ଷାଂଶ ଓ ୮୬.୫୯୫୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁପାଉଲ ସହରର ମୋଟ ଜନସଂଖ୍ୟା ୧୭୭୩୦ ଅଟେ । ସେଥି ମଧ୍ୟରୁ ୫୩.୫୫% ଜଣ ପରୁଷ ହୋଇଥିବା ବେଳେ ୪୬.୪୫% ଜଣ ନାରୀ ଅଟନ୍ତି । ସୁପାଉଲର ସାକ୍ଷରତା ହାର ୫୬.୨୩% ଅଟେ । ଏହା ଜାତୀୟ ହାରଠାରୁ ୮.୬୧% ପ୍ରତିଶତ କମ ଅଟେ । ସେଥିରୁ ୩୪.୭୫% ପ୍ରତିଶତ ପୁରୁଷ ଓ ୨୧.୪୭% ନାରୀ ଅଟନ୍ତି । ୧୫.୩୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁପାଉଲର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ସୁପାଉଲରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୦୬୯.୫ / ହୋଇଥାଏ ।
ବିଷ୍ଣୁ ମନ୍ଦିର, ଭୁବନେଶ୍ୱର ଏକ ହିନ୍ଦୁ ମନ୍ଦିର, ଭଗବାନ ବିଷ୍ଣୁଙ୍କୁ ସମର୍ପିତ କରିଥାଏ ଯାହା ତଳବଜାରରେ ବିନ୍ଦୁ ସାଗରର ପୂର୍ବୀ ତଟ ବନ୍ଧରେସ୍ଥିତ ହୋଇଛି, ଯାହା ଓଡ଼ିଶାର ରାଜଧାନୀ ଭୁବନେଶ୍ୱରର ଡାହାଣ ପାର୍ଶ୍ୱ ଲିଙ୍ଗରାଜ ମନ୍ଦିର କେଦାର-ଗୌରୀ ଲେନ ଭାବେ ପ୍ରମୁଖ । ମନ୍ଦିରର ପଶ୍ଚିମ ପାର୍ଶ୍ୱ ଏବଂ ସଂସ୍କାର ଭଣ୍ଡାରଣ ଉଦେଶ୍ୟ ପାଇଁ ପ୍ରୟୋଗ କରାଯାଇଥାଏ । ବାହାର କାନ୍ଥରେ ମୂର୍ତ୍ତୀକଳା ସୁଶୋଭିତ ଏବଂ  "ରାହା"  ଏବଂ  "ପାର୍ଶ୍ୱଦେବତା" ର ମତ ହୋଇଥାଏ କି, ମୂଳତଃ ବିଷ୍ଣୁଙ୍କୁ ସମର୍ପିତ କରିଥାଏ । ମନ୍ଦିର ଅନୁମାନ ଥାଏ କି, ୧୨ବିଂ ଶତାବ୍ଦୀ ଅନୁସାରେ  "ରେଖା ଦେଉଳ ଟୋପୋଲୋଜି"  ସହିତ ମନ୍ଦିରର ନିର୍ମାଣ ହୋଇଛି । ଆଖ-ପାଖ: ଏହି ମନ୍ଦିର ପଶ୍ଚିମରେ ବିନ୍ଦୁ ସାଗର ଟ୍ୟାଙ୍କରେ ଘେରି ହୋଇଛି, ସଡକରେ ୮.୦୦ ମିଟର ଦୂରରେ, ଅନନ୍ତ ବାସୁଦେବ ମନ୍ଦିର ଉତ୍ତରରେ ୧୦.୦୦ ମିଟର ଦୂରରେ, ଅନନ୍ତ ବାସୁଦେବ ଭୋଗ ମଣ୍ଡପ ପୂର୍ବରେ ଓ ଦକ୍ଷିଣରେ ୧.୦୦ ମିଟରରେ ଅନ୍ୟ ସ୍ଥାନିୟ ଦୋକାନ । ବାସ୍ତୁକଳା ତାଳଜଂଙ୍ଘାର ଏକ ଶୃଙ୍ଖଳା ଖାଖରା ମୁଣ୍ଡି ସହିତ ତିଆରି କରାଯାଇଥାଏ ଏବଂ  "ବନ୍ଦନା" ରେ ବିନା କୌଣସି ନକ୍ସାର ତିନି ମୌଲ୍ଡିଙ୍ଗ ରହିଥାଏ । ଉପର ଜଙ୍ଘାର ଶୃଙ୍ଖଳା ସହିତ ପିଢା ମୁଣ୍ଡି ତିଆରି ହୋଇଛି । କବାଡର ମୂଖ ପାର୍ଶ୍ୱକୁ ପୂଷ୍ପା ସଖା, ନାରା ସଖା ଏବଂ ଲତାଛାର ତିନୋଟି ଖଡ଼ି ବ୍ୟାଣ୍ଡ ସହିତ ତିଆରି ହୋଇଛି ।
ଲାଲ ମୋହନ ପଟ୍ଟନାୟକ  ୧୮୯୧   ୧୯୫୬  ଜଣେ ଓଡ଼ିଆ ରାଜନୀତିଜ୍ଞ, ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ସ୍ୱାଧୀନତା ପୂର୍ବର ଓଡ଼ିଶା ବିଧାନ ସଭାର ବାଚସ୍ପତି ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲାଲ ମୋହନ ପଟ୍ଟନାୟକ ୧୮୯୧ ମସିହାରେ ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସି ଅନ୍ତର୍ଗତ ଶ୍ରୀକାକୁଲମସ୍ଥିତ ବୁଧାରସିଂହ ଗ୍ରାମରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ସେ ବ୍ରହ୍ମପୁରରୁ ହାଇସ୍କୁଲ ଶିକ୍ଷା ଶେଷ କରିବା ପରେ କଲିକତାରୁ କଳାରେ ସ୍ନାତକ ଏବଂ ମାଡ୍ରାସରୁ ଆଇନରେ ସ୍ନାତକ କରିଥିଲେ । ତାଙ୍କ ପୁଅ ପ୍ରଣବ ପଟ୍ଟନାୟକ ଜଣେ କଣ୍ଠଶିଳ୍ପୀ ଓ ତାଙ୍କ ଝିଅ ସୁଧାଂଶୁମାଳିନୀ ରାୟ ଜଣେ ରାଜନୀତିଜ୍ଞ ଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ମାଡ୍ରାସରୁ ଆଇନରେ ସ୍ନାତକ କରିବା ପରେ ଓକିଲାତି ପାଇଁ ସେ ବ୍ରହ୍ମପୁର ଫେଇଥିଲେ ଏବଂ ସେହି ସମୟରେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନରେ ତାଙ୍କର ଗୁରୁତ୍ୱପୂର୍ଣ୍ଣ ଭୂମିକା ଥିଲା, ଯେଉଁଠି ସେ ଓଡ଼ିଆ ଭାଷାଭାଷୀ ଗଡ଼ଜାତ ରାଜ୍ୟଗୁଡ଼ିକୁ ଓଡ଼ିଶା ପ୍ରଦେଶ ସହିତ ମିଶେଇବା ପାଇଁ କାମ କରିଥିଲେ । ସ୍ୱାଧୀନତା ଆନ୍ଦୋଳନ ସମୟରେ ସେ ଧର୍ମ ପରିବର୍ତ୍ତନ କରି ଖ୍ରୀଷ୍ଟ ଧର୍ମ ଆପଣେଇଥିଲେ ଏବଂ ବ୍ରହ୍ମପୁର ଓ କଟକର ବିଭିନ୍ନ ମିଶନାରୀ କାର୍ଯ୍ୟ ସହିତ ଯୋଡ଼ି ହୋଇଥିଲେ । ରାଜନୈତିକ ଜୀବନ ଲାଲ ମୋହନ ପଟ୍ଟନାୟକ ୧୯୨୧ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭାରତୀୟ ଖ୍ରୀଷ୍ଟିଆନ ଓଡ଼ିଶାରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଏହି ବିଧାନ ସଭାରେ ୨୮ ମଇ ୧୯୪୬ରୁ ୨୦ ଫେବୃଆରୀ ୧୯୫୨ରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ଏହି ବିଧାନ ସଭା ବାଚସ୍ପତି ଭାବରେ ମଧ୍ୟ ସେ କାର୍ଯ୍ୟ କରିଥିଲେ । ସାହିତ୍ୟକୃତି ଲାଲ ମୋହନ ପଟ୍ଟନାୟକଙ୍କର ସଙ୍ଗୀତ ଓ କବିତାରେ ରୁଚି ଥିଲା । ସେ ଓଡ଼ିଆ ଓ ଇଂରାଜୀ ଭାଷାରେ ପୁସ୍ତକ ରଚନା କରିଥିଲେ । ସେ ରେଜରେକ୍ଟେଡ୍ ଓଡ଼ିଶା ନାମକ ଏକ ଇଂରାଜୀ ପୁସ୍ତକ ରଚନା କରିଥିଲେ, ଯେଉଁଥିରେ ତାଙ୍କ ସମୟର ବିଭିନ୍ନ ସାମାଜିକ ଓ ରାଜନୀତିକ ଅସୁବିଧା ବିଷୟରେ ଉଲ୍ଲେଖ କରିଥିଲେ । ୧୯୪୭ ମସିହାରେ ତାଙ୍କ ରଚିତ କବିତା ସଂକଳନ ଜୀବନ ଚମ୍ପୂ ଓ ୧୯୪୯ ମସିହାରେ ଅନ୍ୟତମ କବିତା ପୁସ୍ତକ ବନ୍ଦନା ପ୍ରକାଶିତ ହୋଇଥିଲା । ରଚିତ ପୁସ୍ତକ ରେଜରେକ୍ଟେଡ୍ ଓଡ଼ିଶା  (ଇଂରାଜୀ: ) ଜୀବନ ଚମ୍ପୂ  (ଓଡ଼ିଆ) ବନ୍ଦନା  (ଓଡ଼ିଆ) ମୃତ୍ୟୁ ୧୯୫୬ ମସିହାରେ ତାଙ୍କର ମୃତ୍ୟୁ ହୋଇଥିଲା  । ୨୭ ଫେବୃଆରୀ ୧୯୫୬ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
ଦେ ମା ଶକ୍ତି ଦେ, ୨୦୦୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୂର୍ଣ୍ଣମାସୀ ସାହୁ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଅର୍ଚ୍ଚିତା ସାହୁ, ଚନ୍ଦନ କର, ଉଷାସୀ ମିଶ୍ର, ଉତ୍ତମ ମହାନ୍ତି, ରାଇମୋହ‌ନ ପରିଡ଼ା, ପପୁ ପମ ପମ, ଦେବୁ ବୋଷ, ନମ୍ରତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅର୍ଚ୍ଚିତା ସାହୁ ଚନ୍ଦନ କର ଉଷସୀ ମିଶ୍ର ଉତ୍ତମ ମହାନ୍ତି ରାଇମୋହନ ପରିଡ଼ା ପପୁ ପମ ପମ ଦେବୁ ବୋଷ ନମ୍ରତା ଦାସ ବିଜୁ ବଡ଼ଜେନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଗଣେଶ୍ୱର ମହାପାତ୍ର, ବିଜୟ ମଲ୍ଲ, ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ପଙ୍କଜ ଜାଲ, ବିଭୁ କିଶୋର, ମଳୟ ମିଶ୍ର, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶିକାରପୁର, ବୁଲନ୍ଦସହର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବୁଲନ୍ଦ୍ଶହ୍ର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶିକାରପୁର, ବୁଲନ୍ଦସହର ୨୮.୨୮୧୮ ଉତ୍ତର ଅକ୍ଷାଂଶ ଓ ୭୮.୦୧୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶିକାରପୁର, ବୁଲନ୍ଦସହର ସହରର ମୋଟ ଜନସଂଖ୍ୟା ୩୩୧୩୦ ଅଟେ । ସେଥି ମଧ୍ୟରୁ ୫୨.୭୮% ଜଣ ପରୁଷ ହୋଇଥିବା ବେଳେ ୪୭.୨୨% ଜଣ ନାରୀ ଅଟନ୍ତି । ଶିକାରପୁର, ବୁଲନ୍ଦସହରର ସାକ୍ଷରତା ହାର ୫୦.୪୬% ଅଟେ । ଏହା ଜାତୀୟ ହାରଠାରୁ ୧୪.୩୮% ପ୍ରତିଶତ କମ ଅଟେ । ସେଥିରୁ ୩୧.୬୪% ପ୍ରତିଶତ ପୁରୁଷ ଓ ୧୮.୮୩% ନାରୀ ଅଟନ୍ତି । ୧୭.୫୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶିକାରପୁର, ବୁଲନ୍ଦସହରର ସରକାରୀ ଭାଷା ଅଟେ ।
ଭବାନୀ ହିନ୍ଦୁ ଦେବୀ ପାର୍ବତୀଙ୍କ ଅତିରଞ୍ଜିତ ଓ ଭୟଙ୍କର ରୂପ । ଭବାନୀର ସଂସ୍କୃତ ଅର୍ଥ  " ଜୀବନ ଦାତ୍ରୀ "  ବା ପ୍ରକୃତିର ସୃଜନ ଶକ୍ତି । ଭବାନୀଙ୍କୁ ଭଗବାନ ଶିବଙ୍କ ପ୍ରେମରେ ଥିବା ଦେବୀ ଭାବରେ ବର୍ଣ୍ଣନା କରାଯାଇଥାଏ । ଏହି ପ୍ରେମ ରୂପକୁ ଖୁବ ପ୍ରଖର ପ୍ରେମ କୁହାଯାଇପାରେ । ଛତ୍ରପତି ଶିବାଜୀଙ୍କ ଆରାଧ୍ୟା ଦେବୀ ଭବାନୀ ଥିଲେ । ସେ ତାଙ୍କର ଅସ୍ତ୍ରକୁ ଦେବୀ ଭବାନୀ ନାକ ନାମରେ ସମର୍ପିତ କରିଥିଲେ । ମହାରାଷ୍ଟ୍ର ରାଜ୍ୟର ତୁଳଜାପୁରଠାରେ 12 ଶ ମସିହାରେ ସ୍ଥାପିତ ହେଇଥିବା ଏକ ମନ୍ଦିରା ଦେବୀ ଭବାନୀଙ୍କ ପାଇଁ ନିର୍ମିତ ହେଇଥିଲା । ଏଠାରେ 1 ମିଟର ଉଛ ଦେବୀ ଭବାନୀଙ୍କ ପ୍ରତିକୃତି ରହିଛି ଯାହାଙ୍କ 8ଟି ଅସ୍ତ୍ରଧାରିତ ହସ୍ତ ରହିଛି । ସେ ପୁରା କାଳରେ ଯେଉଁ ସ୍ଥାନରେ ମହିଷାସୁର ବଧ କରିଥିଲେ ତାହା ଏବେ ମହିଶୂର ନାମରେ ପରିଚିତ । ଭବାନୀଙ୍କ ମନ୍ଦିର ମହାରାଷ୍ଟ୍ର ରାଜ୍ୟର ତୁଳଜାପୁରଠାରେ ଥିବା ଭବାନୀ ମନ୍ଦିର ଭାରତର ୫୧ଟି ଶକ୍ତି ପୀଠ ମଧ୍ୟରୁ ଅନ୍ୟତମ ।ଏହା ୧୨ଶ ଶତାବ୍ଦୀରେ ନିର୍ମିତ ହେଇଥିବା ବେଳେ ୧୫୩୭ରୁ ୧୫୪୦ ମସିହା ମଧ୍ୟରେ ଆଉ ଏକ ତୁଲାଜା ଭବାନୀ ମନ୍ଦିର ଚିତ୍ତୋର ଗଡଠାରେ ନିର୍ମିତ ହେଇଥିଲା । ଇତିହାସ ମହାରାଷ୍ଟ୍ର ରାଜ୍ୟର ୪ଟି ଶକ୍ତି ପିଠ ତୁଳଜାପୁରର ମା ଭବାନୀ ପିଠ , କୋଲାପୁରର ମହାଲକ୍ଷ୍ମୀ ପୀଠ ମାହୁରର ମହାମାୟା ରେଣୁକା ପୀଠ ଓ ଶକ୍ତି ଶ୍ରୁଙ୍ଗ ପିଠ ଜଗଦମ୍ବାଠାରେ ମାଙ୍କୁ ଆଦ୍ଯ ଶକ୍ତି ଅନୁସାରେ ପୂଜା କରାଯାଇଥାଏ । ତାମିଲନାଡୁର ପେରିୟାପାଳୟାମର ସି ଭବାନୀ ଆମ୍ମାନ ଓ ଆମ୍ବେଯୋଗାଇ , ଆଉନ୍ଧଠାରେ ମଧ୍ୟ ଶକ୍ତି ପିଠଗୁଡ଼ିକ ରହିଛି । ମା ଭବାନୀ ମଦିର ଯମୁନାଞ୍ଚଳ ନାମକ ପାହାଡ଼ରେ ଅବସ୍ଥିତ । ଏହା ଶୋଲାପୁରଠାରେ ବ୍ୟାପ୍ତ ଥିବା ସହୟାଦ୍ରି ପର୍ବତ ମାଳର ଗଡ଼ାଣିରେ ଅବସ୍ଥିତ । ମନ୍ଦିରର ସମ୍ମୁଖରେ ଅନେକ ସୋପାନ ଆରୋହଣ କରି ମନ୍ଦିରକୁ ପ୍ରବେଶ କରାଯାଇଥାଏ । ଏଠାରେ ମାଙ୍କ ପ୍ରତିମୂର୍ତି ୩ ଫୁଟ ଉଚ୍ଚତାବିଶିଷ୍ଟ ଗ୍ରାନାଇଟରେ ନିର୍ମିତ , ଅସ୍ତ ଭୁଜ ବିଶିଷ୍ଟ , ଏକ ହସ୍ତରେ ଦାନବର ଶିର ଓ ଅନନ୍ୟ ହସ୍ତ ମାନଙ୍କରେ ଅସ୍ତ୍ର ରହିଛି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ମାତୁଙ୍ଗା ଦାନବ ଦେବତା ଓ ମଣିଷ ମାନକ ଉପରେ ବହୁ ଅତ୍ୟାଚାର କରିବାରୁ ଦେବତାମାନେ ବ୍ରହ୍ମାଙ୍କୁ ଭେଟି ସାହାଯ୍ୟ ଭିକ୍ଷ୍ୟା କରିଥିଲେ । ତାଙ୍କ ଉପଦେଶରେ ସେମାନେ ଦେବୀ ମା ଶକ୍ତିଙ୍କ ଶରଣ ନେଲେ । ମା ଶକ୍ତି ଦେବୀ ବିଦ୍ୱନ୍ଶକାରିଣୀ ବେଶ ଗ୍ରହଣ କରି ଅନନ୍ୟ ସପ୍ତ ମାତାଙ୍କ ସହ ମାତୁଙ୍ଗାକୁ ଆକ୍ରମଣ କରି ତାହାର ମସ୍ତକ ଛିନ୍ନ କରିଥିଲେ । ମହିଷାସୁର ନାମକ ଅନନ୍ୟ ଏକ ଦାନବ ଯିଏ ଆରଣ୍ୟ ଶଣ୍ଢ ରୂପ ଧାରଣ କରିଥିଲା , ତାହାକୁ ମଧ୍ୟ ବଧ କରିଥିଲେ । ତେଣୁ ତାଙ୍କୁ  "ମହିଷାସୁର ମର୍ଦ୍ଦିନୀ"  ମଧ୍ୟ କୁହାଯାଇଥାଏ । ତାହା ପରେ ଯମୁନାଞ୍ଚଳ ପର୍ବତକୁ ଯାଇ ଅବସ୍ଥାନ କରିଥିଲେ । ପୂଜାବିଧି ମହାରାଷ୍ଟ୍ରର ସମସ୍ତ ଅଞ୍ଚଳରେ ମା ଭବାନୀଙ୍କୁ ସ୍ୱତନ୍ତ୍ର ଶ୍ରର୍ଦ୍ଧାର ସହ ଆରାଧନାକରାଯାଇଥାଏ । ତାଙ୍କୁ  " ଉଗ୍ର ରୂପ" ର ପ୍ରତୀକ ଭାବରେ ନିଆଯାଇ କରୁଣାର ମଧ୍ୟ ପ୍ରତୀକ ଭାବରେ ନିଆଯାଇଥାଏ । ମହାରାଷ୍ଟ୍ରର ବିଭିନ୍ନ ଜାତି , ଉପଜାତି ଓ ପରିବାର ଗଣ ଦେବୀ ଭବାନୀଙ୍କୁ ତାଙ୍କର ପରିବାରର ଆରାଧ୍ୟା ଦେବୀ ଭାବରେ ଗ୍ରହଣ କରିଥାନ୍ତି । ଏଠାରେ ଦୈନିକ ୪ଟି ରୀତି ପାଳନ କରାଯିବା ସହ ଚୈତ୍ର ମାସରେ ଗୁଡି ପଦବା , ଶ୍ରୀଲା ଷଷଷ୍ଠୀ , ଲଳିତା ପଞ୍ଚମୀ , ମକର ସଙ୍କରନ୍ତି , ରଥସପ୍ତମୀ ଆଦି ପାଳନ କରାଯାଇଥାଏ । ନବରାତ୍ର ସମୟରେ ମଧ୍ୟ ଏଠାରେ ବହୁ ଆଡମ୍ବରରେ ପାଳିତ ହୁଏ ।
ମୀରା ଦାଶ ଜଣେ ଭାରତୀୟ ରାଜନୀତିଜ୍ଞ । ସେ ଜନତା ଦଳର ସଦସ୍ୟ ଓ ଓଡ଼ିଶାରୁ ରାଜ୍ୟସଭାରେ ଜଣେ ସଭ୍ୟ ଥିଲେ ।
ଶିରଡ଼ି,  ( ; ଅନ୍ୟ ନାମ ସାଇନଗର) ଭାରତର ମହାରାଷ୍ଟ୍ର ପ୍ରଦେଶରେ ଅବସ୍ଥିତ ଏକ ସହର  । ଏହା ଅହମଦାବାଦ ଜିଲ୍ଲାର ରାହୁତା ତାଲୁକାରେ ଏବସ୍ଥିତ । ଏଠାକୁ ଅହମଦାବାଦ-ମାଲେଗାଓଁ ରାଜ୍ୟ ରାଜପଥ ସଂଖ୍ୟା ୧୦ରେ ଯାଇହୁଏ । ଏହା ଅହମଦାବାଦରୁ ୧୩ କିମି ଓ କୋପରଗ୍ରାମରୁ ୧୫ କିମି ଦୂରରେ ଅଛି । ଏହି ରାସ୍ତା ଅତ୍ୟନ୍ତ ବ୍ୟସ୍ତ ବହୁଳ ରାସ୍ତାରେ ପଶ୍ଚିମ ସମୁଦ୍ର ରେଖାଠାରୁ ୧୮୫ କିମି ଦୂର । ଉନବିଂଶ ଶତାବ୍ଦୀର ସନ୍ଥ ସାଇବାବାଙ୍କ ଘର ରୂପେ ସିରଡ଼ି ବିଦିତ । ସିରଡ଼ିର ଶ୍ରୀ ସାଇବାବା ସଂସ୍ଥାନ ଶ୍ରେଷ୍ଠ ଧନୀ ମନ୍ଦିରମାନଙ୍କ ମଧ୍ୟରୁ ଅନ୍ୟତମ ସଂସ୍ଥା ରୂପେ ପରିଚିତ । ଭୌଗଳିକ ଅବସ୍ଥିତି ଶିରିଡ଼ି ୧୯.୭୬୬୨ ଉତ୍ତର ଅକ୍ଷାଂଶ ଓ ୭୪.୪୭୭୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ସନ ୨୦୧୧ର ଜନଗଣନା ଅନୁସାରେ ଶିରଡ଼ିର ଜନସଂଖ୍ୟା ୩୬,୦୦୪ ଥିଲା, ପୁରୁଷ ସଂଖ୍ୟା ୫୩% ଓ ମହିଳା ସଂଖ୍ୟା ୩୭% ଥିଲା, ଛଅ ବର୍ଷ ବୟସ ତଳେ ୧୫% ଥିଲେ । ଭାଷା ମରାଠୀ ଶିରିଡ଼ିର ସରକାରୀ ଭାଷା ଅଟେ । ପରିବହନ ରେଲଗାଡ଼ି ମାର୍ଚ୍ଚ ୨୦୦୯ରୁ ସାଇନଗର ଶିରଡ଼ି ରେଲୱେ ଷ୍ଟେସନ ଚାଲୁ ହେଲା । ସନ ୨୦୧୧ରୁ ଚେନଇ, ମୁମ୍ବାଇ, ବିଶାଖାପତନମ, କାକିନାଡା, ବିଜୟୱାଡା, ହାଇଦରାବାଦ, ମହିଶୂର ଓ ଅନ୍ୟ କେତେକ ସହରରୁ ଶେଷ ଷ୍ଟେସନ ଭାବରେ ଆସି ଶିରଡିରେ ରହେ । ଉଡ଼ାଜାହାଜ ଭାରତର ପ୍ରେସିଡେଣ୍ଟ ରାମନାଥ କୋବିନ୍ଦ ଆସି ୧ ଅକ୍ଟୋବର ୨୦୧୭ ତାରିଖ ଦିନ ଶିରଡି ଏୟାରପୋର୍ଟର ଉନ୍ମୋଚନ କରିଥିଲେ । ଏଠାରୁ ଦିଲ୍ଲୀ, ହାଇଦରାବାଦ, ଚେନାଇ ଓ ମୁମ୍ବାଇକୁ ଉଡ଼ାଜାହାଜ ଚାଲେ । ଶିରଡିରୁ ପଶ୍ଚିମକୁ ୧୪ କିମି ଦୂରତେ କୋପରଗାଓଁ ତହସିଲର କକଡ଼ିଠାରେ ଏହି ଏୟାରପୋର୍ଟ ଅବସ୍ଥିତ । ମୂଳ ପ୍ଲାନ ଅନୁସାରେ ଏହାର ତିଆରି ଫେବ୍ରୁଆରୀ ୧୬ରେ ତିଆରି ସମ୍ପନ୍ନ ହେବା ପରେ ମାର୍ଚ୍ଚ ୨୦୧୬ରେ ଏହା କାର୍ଯ୍ୟକ୍ଷମ ହେଲା । ଏହାର ରନୱେକୁ ୨୦୧୭-୨୦୧୮ ସୁଦ୍ଧା ୨୨୦୦ରୁ ୨୩୦୦ ମିଟରକୁ ବୃଦ୍ଧି କରିବାକୁ ପ୍ଲାନ ହୋଇଥିଲା । ଶିରଡ଼ିଠାରୁ ଅଉରଙ୍ଗାବାଦ ଓ ପୁଣେ ଏୟାରପୋର୍ଟ ଦୂରତା ଯଥାକ୍ରମେ ୧୧୫ କିମି ଓ ୧୮୬ କିମି । କାର ଦୁରତ୍ୱ ଶିରଡ଼ିଠାରୁ ଅହମଦନଗର ଓ କୋପରଗାଓଁ ଦୂରତା ଆହମଦନଗର-ମନମଦ ରାଜ୍ୟ ରାଜପଥ ୧୦ରେ ଯଥାକ୍ରମେ ୮୩ କିମି ଓ ୧୫ କିମି । ମୁମ୍ବାଇରୁ ଏହା ଇଷ୍ଟର୍ଣ୍ଣ ଏକ୍ସପ୍ରେସ ହାଇୱେରେ ପ୍ରାୟ ୨୪୦ କିମି ଦୂର ।
ବେନ୍ତପୁର ଗାଁ ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଅନୁଗୋଳ ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ଅନୁଗୋଳ ନିକଟରେ ଅବସ୍ଥିତ । ଏହା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ ବେନ୍ତପୁର ନୋଡାଲ ବିଦ୍ୟାଳୟ ଓ ପଞ୍ଚାୟତ ଉଚ୍ଚବିଦ୍ୟାଳୟ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ଦୁଇଟି ଶିବ ମନ୍ଦିର  (ନିଳକଣ୍ଠେଶ୍ୱର, ଚନ୍ଦ୍ରଶେଖର), ଦୁର୍ଗାମନ୍ଦିର, ହିଙ୍ଗୁଳା ମନ୍ଦିର, ମଙ୍ଗଳା ମନ୍ଦିର, ଚୈତନ୍ୟ ମନ୍ଦିର, ରାଧାମୋହନ ମଠ, ଦକ୍ଷୀଣକାଳୀ ମନ୍ଦିର ଓ ତାରିଣୀ ମନ୍ଦିର ଅଛି  । ଏଠାରେ ପ୍ରତିବର୍ଷ ଅଶୋକାଷ୍ଟମୀ ଓ ଦୋଳ ପୂର୍ଣ୍ଣୀମା ଅନୁଷ୍ଠିତ ହୋଇଥାଏ ।
ହରିହର ଦାସ  (୧୮୪୩ - ୯ ଫେବ୍ରୁଆରୀ ୧୯୭୪) ପୁରୀଜିଲ୍ଲା ସତ୍ୟବାଦୀ ପାଖ ଶ୍ରୀରାମଚନ୍ଦ୍ରପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ସମାଜ ସଂସ୍କାର ସେ ୧୮୬୬-୧୮୬୭ର ନଅଙ୍କ ଦୁର୍ଭିକ୍ଷ ପରେ ପୁରୀରେ ପ୍ରଥମେ ଏକ ସଂସ୍କୃତ ବିଦ୍ୟାଳୟ ଆରମ୍ଭ କରିଥିଲେ। ସେହି ସ୍କୁଲର ଛାତ୍ରମାନଙ୍କୁ ସେ ନିଜ ଖର୍ଚରେ ବହି ଓ ଖାଦ୍ୟ ଯୋଗାଇ ଦେଉଥିଲେ। ସେ ଇଂରାଜୀ, ଗ୍ରୀକ୍ ପ୍ରଭୃତି ବହୁ ବିଦେଶୀ ଭାଷାରେ ପଣ୍ଡିତ ଥିଲେ ଏବଂ ସଂସ୍କୃତ ତଥା ହିନ୍ଦୀରେ ମଧ୍ୟ ପାରଂଗମ ଥିଲେ। ପିଲାମାନଙ୍କୁ ପଢ଼ାଇବାରେ ତାଙ୍କର ଏତେ ଝୁଙ୍କ ଥିଲା ଯେ, ସେ ଛାତ୍ରମାନଙ୍କୁ ଲୁଚାଇ ଘରେ ଖାଇବା ପିଇବାକୁ ଦେଇ ଇଂରାଜୀ ପଢ଼ାଉଥିଲେ। ବହୁଲକ୍ଷ ଟଙ୍କା ଖର୍ଚ କରି ସେ ପୁରୀରେ ବିଜ୍ଞାନ, ଦର୍ଶନ, ଗଣିତ, ଇଂରାଜୀ, ଗ୍ରୀକ୍, ସଂସ୍କୃତ ଓ ହିନ୍ଦୀ ପଢାଇବାର ବନ୍ଦୋବସ୍ତ କରିବାପାଇଁ ପ୍ରସ୍ତାବ ରଖିଥିଲେ। ବିଭିନ୍ନ ପ୍ରଚାର ପତ୍ରରୁ ଏହାର ପ୍ରମାଣ ମିଳିଥାଏ। ଅବଦାନ ପୁରୀରେ ଥିବା ସଂସ୍କୃତ କଲେଜର ସ୍ଥାପୟିତା ହେଉଛନ୍ତି ପଣ୍ଡିତ ହରିହର ଦାସ। ଏହି କଲେଜ ସ୍ଥାପନା ପାିଇଁ ସେ ବଳରାମପୁର ରାଜାଙ୍କଠାରୁ ଏକକାଳୀନ ୫୫୦୦୦ ଟଙ୍କା ଓ ବାର୍ଷିକ ୧୩୦୦ ଟଙ୍କା ଛାତ୍ରବୃତ୍ତି ଆଣିଥିଲେ। ମୃତ୍ୟୁ ୧୮୭୪ ମସିହା ଫେବ୍ରୁଆରୀ ୯ ତାରିଖରେ ସେ ଶେଷ ନିଃଶ୍ୱାସ ତ୍ୟାଗ କରିଥିଲେ।
ଏ ଦିଲ୍ ତତେ ଦେଲି, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଖିଳେଶ ବର୍ମା । ନିଲୁ ବକ୍ସ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବିଭାସ ଓ ରିୟାନା ଶୁକ୍ଳା । ମନୀଷା ମିଶ୍ର, ନିଲୁ ବକ୍ସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧୭ ମାର୍ଚ୍ଚ ୨୦୨୩ରେ ଓଡ଼ିଆ ଓଟିଟି କଞ୍ଚାଲଙ୍କାରେ ମୁକ୍ତିଲାଭ କରିଥିଲା । ଅଭିନୟ ବିଭାସ ରିୟାନା ଶୁକ୍ଳା ମନୀଷା ମିଶ୍ର ନିଲୁ ବକ୍ସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ମାନସ ସାହୁ ଏହି କଥାଚିତ୍ରଟିର ଗୀତ ରଚନା କରିଥିଲେ ।
କେଟ୍ଟୁବଳମ ଭାରତର କେରଳ ରାଜ୍ୟରେ ଦେଖିବାକୁ ମିଳୁଥିବା ଏକ ପ୍ରକାର ବୋଇତଘର । ଏ ନଉକାଗୁଡ଼ିକରେ ଛପର ଘରପରି କାଠ ସେଣି ଉପରେ ଛାତ ଥାଏ । ପାରମ୍ପାରିକ କେଟ୍ଟୁବଳମ କେରଳ ପର୍ଯ୍ୟଟନ‌କୁ ଜନ‌ବିଦିତ କରିବା ନିମନ୍ତେ ବ୍ୟବ‌ହାର କରାଯାଇଥାଏ । ଶବ୍ଦର ଉତ୍ପତ୍ତି ମାଲାୟାଲାମ ଭାଷାରେ  "କେଟ୍ଟୁ" ର ଅର୍ଥ  "ବାନ୍ଧିବା"  ଏବଂ  "ବଳମ" ର ଅର୍ଥ  "ଡଙ୍ଗା"  - ଏହି ଦୁଇ ଶବ୍ଦର ମିଳନରୁ  "କେଟ୍ଟୁବଳମ"  ଶବ୍ଦର ଉତ୍ପତ୍ତି । ନିର୍ମାଣ ସ୍ଥାନୀୟ ବଢ଼େଇମାନ‌ଙ୍କଦ୍ୱାରା  "ଅଞ୍ଜିଳି କାଠ"  ବ୍ୟବ‌ହାର କରି ପ୍ରତ୍ୟେକ କେଟ୍ଟୁବଳମ ପୁରାତନ ବୋଇତ ନିର୍ମାଣ ପଦ୍ଧତି ବ୍ୟବ‌ହାର କରି ତିଆରିକରାଯାଇଥାଏ । ଝୋଟ ଦଉଡ଼ି ବ୍ୟବ‌ହାର କରି କାଠମାନଙ୍କୁ ପରସ୍ପର ସ‌ହ ବମଧାଯାଇଥାଏ । ଇତିହାସ ପୁରାକାଳରୁ କେରଳ ବ୍ୟାକୱାଟରସ ଅଲଗା ଅଲଗା ଆକାର ଓ ପ୍ରକାରର ବୋଇତମାନ ବ୍ୟବ‌ହାର କରାଯାଉଥିଲା । କୁଟାନାଡ଼ ଓ କୋଚିନ ମଧ୍ୟରେ ଚାଉଳ, ମସଲା ଓ ନାନାଦି ବସ୍ତୁର ପରିବ‌ହ‌ନ ନିମନ୍ତେ ଏହି ବୋଇତମାନ ବ୍ୟବ‌ହାର କରାଯାଉଥିଲ । ସେ କାଳରେ ଏହା ତିନି ଦିନ ଲାଗୁଥିଲା । ସାଧାରଣ କେଟ୍ଟୁବଳମମାନ ପାଖାପାଖି ୧୦୦ ଫୁଟ ଲମ୍ବ ଥିଲା ଯେଉଁଥିରେ ପାଖାପାଖି ୩୦ ଟନ ଓଜନର ଭାର ବୋହିପାରୁଥିଲେ ଯାହା ତିନୋଟି ଟ୍ରକ ପରିମାଣର ଓଜନ ବୋହିପାରୁଥିଲେ । ଆଭିଜାତ୍ୟ ପରିବାରଗୁଡ଼ିକ ଏହି ବୋଇତରେ ବସବାସ ମଧ୍ୟ କରୁଥିଲେ ।
କୋର୍ସାକୋଫ ସିଣ୍ଡ୍ରୋମ  ( କେଏସ ) ହେଉଛି ଏକ ରୋଗ ଯେଉଁଥିରେ ସ୍ମୃତି ଶକ୍ତି ହ୍ରାସ, କମ୍ପନ, ଭ୍ରମିତ, ପ୍ରତିବନ୍ଧକ ହ୍ରାସ ଏବଂ ଦୃଷ୍ଟି ଶକ୍ତି ସମସ୍ୟା ଜାତ ହୋଇଥାଏ  । ଏହାଦ୍ୱାରା ଦ୍ୱନ୍ଦ୍ୱର ଉପସ୍ଥାପନା ହୋଇପାରେ, ସ୍ମୃତିର ଫାଙ୍କଗୁଡିକରେ ଅସତ୍ୟ ସୂଚନା ସହିତ ବଦଳାଯାଇଥାଏ । ଏହା ସାଧାରଣତ ଏକ ଦୀର୍ଘକାଳୀନ ରୋଗ, ପ୍ରାୟସ୍ଥାୟୀ ରୋଗ । ଜୀବସାର ଖ୧ ଅଭାବ ବା ମଦ୍ୟାତ୍ୟୟ ହେତୁ ଏହା ଘଟିଥାଏ, ଯଦିଓ ଅନ୍ୟାନ୍ୟ କାରଣ ମଧ୍ୟ ଏହି ଅବସ୍ଥା ହୋଇପାରେ । ଅନ୍ତର୍ନିହିତ ପ୍ରଣାଳୀରେ ମସ୍ତିଷ୍କ ଏବଂ ମେରୁଦଣ୍ଡର କୋଷଗୁଡ଼ିକର କ୍ଷତି ଯୋଗୁ ଏହା ହୋଇଥାଏ । ଏହା ୱେର୍ନିକ୍ ଏନସେଫାଲୋପାଥି ସହିତ ୱେର୍ନିକ-କୋର୍ସାକୋଫ ସିଣ୍ଡ୍ରୋମ ନାମକ ଏକ ରୋଗ ଦଳର ଏକ ଅଂଶ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ କରାଯାଏ । ଏହାର ଚିକିତ୍ସାରେ ପ୍ରଥମେ ଜୀବସାର ଖ୧ ଦିଆଯାଏ । ଇଲେକ୍ଟ୍ରୋଲାଇଟ୍ ବଦଳ ମଧ୍ୟ ଆବଶ୍ୟକ ହୋଇପାରେ । ଦୀର୍ଘକାଳୀନ ପଦକ୍ଷେପଗୁଡ଼ିକ ମଧ୍ୟରେ ସ୍ମୃତିର ପୁନର୍ବାସ ଏବଂ ଅନୁଷ୍ଠାନିକରଣକ କରାଯାଇପାରେ । ୱେର୍ନିକ୍ ଏନସେଫାଲୋପାଥି ରୋଗୀଙ୍କ ମଧ୍ୟରୁ ପ୍ରାୟ ୮୦% ଲୋକଙ୍କଠାରେ କୋର୍ସାକୋଫ ସିଣ୍ଡ୍ରୋମ ଥାଏ ଯାହାର ଚିକିତ୍ସା ହୋଇନଥାଏ । ଜନସଂଖ୍ୟାର ୨%ରୁ କମ୍ ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି । ଋଷିଆର ସ୍ନାୟୁ ଚିକିତ୍ସକ  'ସର୍ଜେଇ କୋର୍ସାକୋଫ' ଙ୍କର ନାମାନୁସାର ଏହାର ନାମକରଣ ହୋଇଛି ଯିଏ ଊନବିଂଶ ଶତାବ୍ଦୀର ଶେଷ ଭାଗରେ ଏହାର ବର୍ଣ୍ଣନା କରିଥିଲେ ।
ଘୁଗନି ଏକ ସ୍ନାକ ଫୁଡ଼ / ଜଳଖିଆ ଅଟେ, ଯାହା ପୂର୍ବ ଭାରତ  (ଆସାମ, ବଙ୍ଗଳାଦେଶ, ବିହାର, ଓଡ଼ିଶା)ରେ ପ୍ରସିଦ୍ଧ ଅଟେ  । କଳା ଚଣା କିମ୍ବା ଧଳା /ନୀଳ ରଙ୍ଗର ଶୁଖିଲା ମଟରକୁ ଗ୍ରେଭି କରାଯାଇଥାଏ । ପାରମ୍ପରିକ ପୂର୍ବ ଭାରତ ଶୈଳୀରେ ଏହା ଭାତ ସହିତ ପରସା ଯାଏ,  ( କୁରମୁରା ) ଏବଂ ଗରମ ପକୋଡା ସହିତ ପରସା ଯାଏ  । ଏହା ପୁରି ସହିତ ମଧ୍ୟ ପରସା ଯାଏ, କିଛି ସଂସ୍କରଣରେ ମାଂସ ମଧ୍ୟ ସାମିଲ ରହିଛି, ଯେପରି ମେମନେ । ଏହା କଲିକତାରେ ଏକ ସାମାନ୍ୟ ଏବଂ ଶସ୍ତା ଭୋଜନ ଅଟେ । ମଙ୍ଗଶେର ଘୁଗନିକୁ ଏକ କଲିକତା ଟ୍ରେଣ୍ଡମାର୍କ ରୂପେ ବର୍ଣ୍ଣିତ କରାଯାଇଛି ।
ସାନ୍ତାଳୀ   ଅଷ୍ଟ୍ରୋ-ଏସୀୟ ଭାଷା ସମୂହର ସାନ୍ତାଳ ଉପ-ପରିବାରର ଏକ ଭାଷା । ଏହା ହୋ ଓ ମୁଣ୍ଡାରି ଭାଷାସହିତ କେତେକାଂଶରେ ମିଶିଥାଏ । ଏହା ପାଖାପାଖି ୬୨ ଲକ୍ଷ ଲୋକଙ୍କ ଦେଇ କହାଯାଇଥାଏ । ଏହି ଭାଷା କହୁଥିବା ଅଧିକାଂଶ ଲୋକ ଭାରତର ଆସାମ, ଓଡ଼ିଶା, ଝାଡ଼ଖଣ୍ଡ, ତ୍ରିପୁରା, ପଶ୍ଚିମବଙ୍ଗ, ବିହାର ଆଦି ରାଜ୍ୟରେ ବସବାସ କରିଥାଆନ୍ତି । ଏହି ଭାଷାର ଲିପି ଅଲ ଚିକି  ; ତେବେ ଏହାର ସାକ୍ଷରତା ହାର ଖୁବ କମ  ହାରାହାରି ୧୦-୩୦ %  । ସାନ୍ତାଳୀ ଭାଷା ଆନ୍ଦୋଳନ ସାନ୍ତାଳୀ ଏକ ଆଦିବାସୀ ଭାଷା ହୋଇଥିବାରୁ ଏହାର କୌଣସି ଲିପି ନଥିଲା । ଭାରତରେ ଇଂରେଜ ଶାସନ ସମୟରେ ଇଂରେଜମାନେ ରୋମାନ ଲିପିରେ ଲେଖା ଆରମ୍ଭ କରିଥିଲେ । ରଘୁନାଥ ମୁର୍ମୁ ସାନ୍ତାଳୀକୁ ଲେଖିବା ପାଇଁ ଅଲ ଚିକିର ଉଦ୍ଭାବନ କରିଥିଲେ । ଫଳରେ ଭାଷାରେ ଏକ ନୂଆ ଜୀବନ ସଂଚାର ହୋଇ ସାହିତ୍ୟ କ୍ଷେତ୍ରରେ କିଛି ମାତ୍ରାରେ ଆଗେଇଥିଲା । କିଛି ଖ୍ରୀଷ୍ଟଧର୍ମୀ ସାନ୍ତାଳ ଅଲ ଚିକି ପରିବର୍ତ୍ତେ ରୋମାନ ଲିପିର ବହୁଳ ପ୍ରସାର କରିବାକୁ ଚେଷ୍ଟା କଲେ । ଶେଷରେ ପଶ୍ଚିମବଙ୍ଗ ସରକାର ଏକ ଭାଷା କମିଟି ଗଠନ କରି ଏହାର ସମାଧାନ ପାଇଁ ଉଦ୍ୟମ କରିଥିଲେ । ପଶ୍ଚିମ ବଙ୍ଗର ପାକୁଡ଼ାଠାରେ ଏକ ସଭା ଆୟୋଜନ ହୋଇ ଆଲଚିକ ଲିପିକୁ ପ୍ରସାର ପାଇଁ ସଂକଳ୍ପ ନିଆଗଲା । ଦୀର୍ଘ ୧୯ ବର୍ଷ ପରେ ସାନ୍ତାଳୀ ଭାଷାର ନେତୃତ୍ୱ ମଣ୍ଡଳୀ ୧୯୯୨ ମସିହାରେ ଝାଡ଼ଗ୍ରାମଠାରେ ମିଳିତ ହୋଇ ଏକ ମୋର୍ଚ୍ଚା ଗଠନ କଲେ । ଏହାର ମୂଳ ଉଦ୍ଦେଶ୍ୟ ଥିଲା ସାନ୍ତାଳୀ ଭାଷାର ସରକାରୀ ସ୍ୱୀକୃତି ପାଇଁ ଦାବୀ ଜଣାଇବା । ବସ୍ତୁତଃ, ସାନ୍ତାଳୀ ସମ୍ପ୍ରଦାୟର ନବଜାଗରଣ ସୃଷ୍ଟି କରିବାରେ ସାନ୍ତାଳୀ ଭାଷା ପ୍ରମୁଖ ଭୂମିକା ତୁଲାଇଥିଲା । ବିଭିନ୍ନ ସ୍ଥାନରେ ଆନ୍ଦୋଳନ, ରେଳରୋକ, ବିକ୍ଷୋଭ ଆଦି ସରକାରଙ୍କ ଉପରେ ଚାପ ପକାଇଥିଲା । ଶେଷରେ ଅଟଳ ବିହାରୀ ବାଜପେୟୀଙ୍କ ପ୍ରଧାନମନ୍ତ୍ରୀତ୍ୱ କାଳରେ ୨୦୦୩ମସିହା ଡିସେମ୍ବର ୨୨ ତାରିଖରେ ମୈଥିଳୀ, ବୋଡ଼ୋ, ଡୋଗ୍ରୀ ଓ ସାନ୍ତାଳ ଏପରି ୪ଟି ଭାଷାକୁ ଏକକାଳୀନ ସରକାରୀ ସ୍ୱୀକୃତି ମିଳିଥିଲା । ସାନ୍ତାଳୀ ଭାଷା ଦିବସ ପ୍ରତିବର୍ଷ ଡିସେମ୍ବର ୨୨ ତାରିଖରେ ସାନ୍ତାଳୀ ଭାଷା ଦିବସ ପାଳନ ହୁଏ । ପ୍ରଥମ ଥର ପାଇଁ ଦୁଇଟି ଆଦିବାସୀ ଭାଷା ଭାବେ ସାନ୍ତାଳୀ ଓ ବୋଡ଼ୋ ଭାଷା ୨୦୦୩ ମସିହା ଡିସେମ୍ବର ୨୨ତାରିଖରେ ଭାରତ ସମ୍ବିଧାନର ଅଷ୍ଟମ ସୂଚୀରେ ସ୍ଥାନିତ ହୋଇଥିଲା ।
ଫାନସ ପୁଞ୍ଜି ଜଣେ ଓଡ଼ିଆ ଆଦିବାସି ମହିଳା । ୧୯୮୫ ମସିହାରେ ନିଜର ୨ ଭୋକିଲା ଛୁଆଙ୍କ ମୁହଁରେ ଦାନା ଦେବା ପାଇଁ ସେ ନିଜର ଦୁଇ ବର୍ଷ ବୟସ୍କା ନଣନ୍ଦକୁ ମାତ୍ର ୪୦ ଟଙ୍କାରେ ବିକ୍ରି କରି ବିଶ୍ୱବ୍ୟାପୀ ଗଣମାଧ୍ୟମର ଶିରୋନାମ ପାଲଟିଥିଲେ ।
ରାମଦାସ ଜଣେ ଜଗନ୍ନାଥ ଭକ୍ତ ତଥା ଓଡ଼ିଆ କବି ଥିଲେ । ତାଙ୍କର ରଚନାବଳୀ ଭକ୍ତିବାଦ ସମ୍ବନ୍ଧିତ ଓ ତାଙ୍କୁ ସାଧାରଣତଃ  "ଭକ୍ତକବି ରାମଦାସ"  ବୋଲି ସମ୍ବୋଧନ କରାଯାଏ । ତାଙ୍କର ଭକ୍ତି କାବ୍ୟ  "ଦାର୍ଢ଼୍ୟତାଭକ୍ତି"  ଏକ ପ୍ରସିଦ୍ଧ ରଚନା । ଦାର୍ଢ଼୍ୟତାଭକ୍ତି ବ୍ୟତୀତ ତାଙ୍କର ଆଉ ଏକ ରଚନା ହେଉଛି  "ରାମ ରସାମୃତ"  । ଜୀବନୀ ପ୍ରାରମ୍ଭିକ ଜୀବନ ରାମଦାସଙ୍କର ଜନ୍ମ ସମୟ ବିଷୟରେ କୌଣସି ପ୍ରାମାଣିକ ତଥ୍ୟ ନାହିଁ । ସେ ରାମଦାସ ପ୍ରାଚୀନ ମହୁରୀ ରାଜ୍ୟରେ ଡୁରା ନାମକ ଏକ ଗ୍ରାମ  (ଅଧୁନା ବ୍ରହ୍ମପୁରସ୍ଥ ଭଞ୍ଜବିହାରଠାରୁ ସାମାନ୍ୟ ଦୂରରେ ଅବସ୍ଥିତ) ଅଷ୍ଟଦଶ ଶତାବ୍ଦୀର ପ୍ରଥମାର୍ଦ୍ଧରେ ଲଛମନଦାସଙ୍କ ଔରସ୍ୟରେ ଜନ୍ମଗ୍ରହଣ କରିଥିଲେ  । ପ୍ରବାଦ ଅଛି, ଡ଼ୁରା ଗ୍ରାମ ନିକଟବର୍ତ୍ତୀ ମୁକ୍ତେଶ୍ୱର ମନ୍ଦିର ପଛରେ ଥିବା ଏକ ପ୍ରକାଣ୍ଡ ବାହାଡା ଗଛମୂଳେ ଲେଖାଲେଖି କରୁଥିଲେ । ଭକ୍ତିବାଦ ରାମଦାସ ଜଣେ ଦୀକ୍ଷାଗୁରୁ ଥିଲେ । ସେ ଗଦାଧର ଦାସଙ୍କଠାରୁ ଦୀକ୍ଷା ଗ୍ରଗଣ କରିଥିଲେ । ତାଙ୍କ ବଂଶଧରମାନେ ଏବେ ବି ଦୀକ୍ଷାଗୁରୁ ଭାବେ ସମ୍ମାନିତ । ରଚନାବଳୀ ଦାର୍ଢ଼୍ୟତାଭକ୍ତି ଖୋର୍ଦ୍ଧାରାଜା ବୀରକେଶରୀ ଦେବଙ୍କ ୪୨ ଅଙ୍କ, ଜୁଲାଇ ୨୫ ତାରିଖ, ରବିବାର ଦିନ  (୧୭୬୮ ମସିହା) ରାମଦାସ ତାଙ୍କ ରଚିତ ଦାର୍ଢ଼୍ୟତାଭକ୍ତି ରସାମୃତ ଗ୍ରନ୍ଥ ରଚନା ସଂପୂର୍ଣ୍ଣ କରିଥିଲେ  । ଦାର୍ଢ଼୍ୟତାଭକ୍ତି ରସାମୃତ ଦୁଇ ଭାଗରେ ବିଭକ୍ତ ହୋଇଛି । ଦ୍ୱିତୀୟ ଭାଗଟି ଖ୍ରୀ: ୧୮୦୦ରେ ସଂପୂର୍ଣ୍ଣ ହୋଇଥିବାର ଜଣାଯାଏ । ଦାର୍ଢ଼୍ୟତାଭକ୍ତି ରସାମୃତର ପଚାଶ ଅଧ୍ୟାୟରେ କବି ନିଜର ପରିଚୟ ଏହିପରି ଦେଇଛନ୍ତି ।
ରସାୟନ ବିଜ୍ଞାନ ହେଉଛି ଭୌତିକ ବିଜ୍ଞାନର ଏକ ଶାଖା । ଏଠାରେ ପଦାର୍ଥର ସଙ୍ଘଟନ, ସଂରଚନା, ଗୁଣ, ଆଉ ରାସାୟନିକ ପ୍ରତିକ୍ରିୟା ସମୟରେ ହେଉଥିବା ପରିବର୍ତ୍ତନର ଅଧ୍ୟୟନ କରାଯାଏ। ରସାୟନ ବିଜ୍ଞାନଦ୍ୱାରା ଆମେ ଜାଣିପାରୁ ଥିବା ଦୃଷ୍ଟିକୋଣ ମଧ୍ୟରୁ ମୁଖ୍ୟ ହେଉଛି ଉଦ୍ଭିଦ ବିଜ୍ଞାନ, ଆଗ୍ନେୟଗିରିରୁ ଉତ୍କ୍ଷିପ୍ତ ହଉଥିବା ପଥର ବା ଆଗ୍ନେୟ ପଥରର ଗଠନ ଭୂବିଜ୍ଞାନ ,କିପରି ବାୟୁମଣ୍ଡଳୀୟ ଓଜୋନର ନିର୍ମାଣ ହୁଏ ଏବଂ କିପରି ବାୟୁମଣ୍ଡଳକୁ ଦୂଷିତ କରୁଥିବା ପଦାର୍ଥ ନଷ୍ଟ ହୁଏ ପରିବେଶ ବିଜ୍ଞାନ, ଚନ୍ଦ୍ର ପୃଷ୍ଠରେ ମୃତ୍ତିକାର ଗୁଣଧର୍ମ ବିଷୟରେ  (ଗ୍ରହ ନକ୍ଷତ୍ର ସମ୍ପର୍କୀୟ ପଦାର୍ଥ ବିଜ୍ଞାନ ଓ ରସାୟନ ବିଜ୍ଞାନ ),କିପରି ଔଷଧ କାମ କରେ (ଔଷଧ ତତ୍ତ୍ବ, ଭେଷଜ ବିଜ୍ଞାନ ) ଇତ୍ୟାଦି  ।
କଣ୍ଠଅଳତି ବା ଡାକ୍ତରୀ ଶାସ୍ତ୍ରରେ ଡିଫ୍‌ଥେରିଆ  ( : , ) ରୋଗର ନାମ ଗ୍ରୀକ ଭାଷାରୁ ନିଆଯାଇଛି ଯାହାର ଅର୍ଥ ଚମଡ଼ା ଓ କୋରାଇନୋବ୍ୟାକ୍ଟେରିମ ଡିଫଥେରି ନାମକ ଜୀବାଣୁଦ୍ୱାରା ଏହି ରୋଗ ହୁଏ  । ସାମାନ୍ୟ ଓ ସାଙ୍ଘାତିକ ଧରଣର ଅବସ୍ଥା ଅନୁସାରେ ଏହାର ଲକ୍ଷଣ ବଦଳେ । ଏହାର ଜୀବାଣୁ ସଂସ୍ପର୍ଶରେ ଆସିବାର ୨ରୁ ୫ ଦିନ ପରେ ରୋଗ ଆରମ୍ଭ ହୁଏ । ଆରମ୍ଭରୁ ତଣ୍ଟ ଦରଜ ଓ ଜ୍ୱର ହୁଏ ଓ ଧୀରେ ଧୀରେ ବଢ଼େ । ସାଙ୍ଘାତିକ ରୋଗ ହେଲେ ପାଉଁଶିଆ ବା ଧଳା ଦାଗ ବା ପ୍ୟାଚ୍   ତଣ୍ଟିରେ ଦେଖାଯାଏ । ଏହି ପ୍ୟାଚ୍ ବୃଦ୍ଧି ପାଇ ଶ୍ୱାସ ପଥ ଅବରୋଧ କରିପାରେ ଓ ଏପରି ହେଲେ ଭୁକିବା କାଶ ହୁଏ । ଲସିକା ଗ୍ରନ୍ଥି ବଢ଼ିଯିବାଦ୍ୱାରା ତଣ୍ଟି ଫୁଲିଯାଏ । ଗୋଟିଏ ଅଲଗା ଧରଣର କଣ୍ଠଅଳତିରେ ଚର୍ମ, ଚକ୍ଷୁ,ଓ ଯୌନାଙ୍ଗ ସଂକ୍ରମିତ ହୁଏ । ରୋଗ ଜଟିଳ ହେଲେ ହୃତ୍‌ପିଣ୍ଡପେଶୀ ପ୍ରଦାହ  , ସ୍ନାୟୁ ପ୍ରଦାହ, ବୃକ୍‌କ ଅସୁବିଧା ହୋଇ ପରିସ୍ରାରେ ପ୍ରୋଟିନ ପଡ଼େ ଓ ସ୍ୱଳ୍ପ ପ୍ଲାଟେଲାଟ ସଂଖ୍ୟା ଯୋଗୁ ରକ୍ତସ୍ରାବ ହୁଏ । ହୃତ୍‌ପିଣ୍ଡପେଶୀ ପ୍ରଦାହ ହେଲେ ଅନିୟମିତ ହୃଦ୍‌ଗତି ବା ନାଡ଼ି ହୁଏ, ସ୍ନାୟୁ ପ୍ରଦାହ ହେଲେ ପକ୍ଷାଘାତ ବା ପାରାଲିସିସ ହୁଏ । କଣ୍ଠଅଳତି ରୋଗ ରୋଗୀ ସଂସ୍ପର୍ଶରେ ଆସିଲେ ବା ବାୟୁ ମାଧ୍ୟମରେ ଡିଏଁ । ପ୍ରଦୂଷିତ ପଦାର୍ଥଦ୍ୱାରା ମଧ୍ୟ ବ୍ୟାପେ । କେତେକ ଲୋକଙ୍କ ଦେହରେ ଜୀବାଣୁ ଥିଲେ ମଧ୍ୟ ଲକ୍ଷଣ ଦେଖାଯାଏ ନାହିଁ କିନ୍ତୁ ସଂକ୍ରମଣ କ୍ଷମତା ଥାଏ । ତଣ୍ଟିର ଆକୃତି ଦେଖି ରୋଗ ନିର୍ଣ୍ଣୟ କରାଯାଏ ଓ କଲ୍‌ଚର୍ କଲା ପରେ ନିଧାର୍ଯ୍ୟ ଭାବେ ଜଣାପଡ଼େ । ଆଗରୁ ରୋଗ ହୋଇଥିଲେ ମଧ୍ୟ ଆଉଥରେ ହୋଇପାରେ । ଏହି ରୋଗର ପ୍ରତିଷେଧ ନିମନ୍ତେ ଫର୍ମୁଲାରେ ଟିକା ମିଳୁଛି । ପିଲାଦିନେ ଟିଟାନସ୍ ଟକ୍‌ସଏଡ   ଓ ଲହର କାଶ ଟିକା   ସ‌ହ ଏହି ଟିକା ତିନି ବା ଚାରି ଡୋଜ୍‌ରେ ଦିଆଯାଏ । ତାପରେ ପ୍ରତି ଦଶ ବର୍ଷରେ ଥରେ ଦିଆଯାଏ । ରକ୍ତରେ ଆଣ୍ଟିଟକ୍‌ସିନ ମାତ୍ରା ପରୀକ୍ଷା କରି ପ୍ରତିଷେଧ କ୍ଷମତା ଆକଳନ କରାଯାଏ ।ଏରିଥ୍ରୋମାଇସିନ ଓ ପେନିସିଲିନ ଜି ଭଳି ଆଣ୍ଟିବାୟୋଟିକ ଦେଇ ଏହାର ଚିକିତ୍ସା କରାଯାଏ । ଡିଫ୍‌ଥେରିଆ ଆଣ୍ଟିଟକ୍‌ସିନ୍ ସଂସ୍ପର୍ଷରେ ଆସିଥିବା ଲୋକଙ୍କୁ ମଧ୍ୟ ଏହି ଆଣ୍ଟିବାୟୋଟିକ ଦିଆଯାଇପାରେ । ସାଙ୍ଘାତିକ ରୋଗ ହୋଇ ତଣ୍ଟି ବନ୍ଦ ହୋଇଆସୁଥିଲେ ଟ୍ରାକିଓସ୍ଟୋମି ଅପରେଶନ କରାଯାଏ । ୧୯୮୦ ମସିହାରେ ୧୦୦,୦୦୦ ରୋଗୀ ରପୋର୍ଟ ହୋଇଥିବା ବେଳେ ଅଫିସିଆଲି ୨୦୧୩ ମସିହାରେ କମିଯାଇ ୪,୭୦୦ ହୋଇଛି । ସେ ଯାହାହେଉ, ୧୯୮୦ ମସିହା ପୂର୍ବରୁ ନିୟୁତ ନିୟୁତ ଲୋକ ଏହି ରୋଗ ଭୋଗ କରୁଥିଲା । ଅଧୁନା ଏହି ରୋଗ ମୂଖ୍ୟତଃ ସବ୍‌ସାହାରା ଆଫ୍ରିକା, ଭାରତ ଓ ଇଣ୍ଡୋନେସିଆରେ ଦେଖାଯାଉଛି । ସନ ୨୦୧୩ରେ ଏହି ରୋଗ ଯୋଗୁ ମୃତ୍ୟୁ ସଂଖ୍ୟା ୩,୩୦୦ ହୋଇଛି ଯାହା ୧୯୯୦ ମସିହାରେ ୮,୦୦୦ ଥିଲା । ଗାଁଗଣ୍ଡାରେ ଆଜି ମଧ୍ୟ ପିଲାମାନେ ସଂକ୍ରମିତ ହେଉଛନ୍ତି । ବିକଶିତ ଦେଶମାନଙ୍କରେ ବ‌ହୁଳ ଟିକାଦାନ ଯୋଗୁ ଏହା କ୍ୱଚିତ୍ ଦେଖାଯାଉଛି । କେବଳ ଆମେରିକାରେ ୧୯୮୦ରୁ ୨୦୦୪ ମଧ୍ୟରେ ୫୭ଟି କେଶ୍ ରିପୋର୍ଟ ହୋଇଛି । ରୋଗୀମାନଙ୍କ ମଧ୍ୟରୁ ୫ %ରୁ ୧୦% ମୃତ୍ୟୁ ବରଣ କରନ୍ତି । ଖ୍ରୀ:ପୂ: ୫ମ ଶତାବ୍ଦୀରେ ଏହି ରୋଗ ବିଷୟରେ ପ୍ରଥମେ ହିପୋକ୍ରାଟିସ ଉଲ୍ଲେଖ କରିଥିଲେ । ଏହାର ଜୀବାଣୁକୁ କ୍ଲେବ୍‌ସ୍   ୧୮୮୨ ମସିହାରେ ଆବିଷ୍କାର କରିଥିଲେ ।
ଓଡ଼ିଶା ବିଧାନ ସଭାର ପ୍ରଥମ ବିଧାନ ସଭା ୨୦ ଫେବୃଆରୀ ୧୯୫୨ରୁ ଆରମ୍ଭ ହୋଇ ୪ ମଇ ୧୯୫୭ଯାଏଁ ଚାଲିଥିଲା । ଏହି ବିଧାନ ସଭାର ବାଚସ୍ପତି ଥିଲେ ନନ୍ଦ କିଶୋର ଦାସ । ସେ ୦୬ ମାର୍ଚ୍ଚ ୧୯୫୨ରୁ ୨୭ ମଇ ୧୯୫୭ଯାଏଁ ଦାୟିତ୍ୱ ତୁଲାଇଥିଲେ । ଭାରତୀୟ ଜାତୀୟ କଂଗ୍ରେସ ଏହି ବିଧାନ ସଭାରେ ସଂଖ୍ୟାଗରିଷ୍ଠତା ହାସଲ କରିଥିଲା ଏବଂ ନବକୃଷ୍ଣ ଚୌଧୁରୀ ଏହି ବିଧାନ ସଭାର ମୁଖ୍ୟମନ୍ତ୍ରୀ ହୋଇଥିଲେ । ଗଣତନ୍ତ୍ର ପରିଷଦର ନେତା ଶ୍ରଦ୍ଧାକର ସୂପକାର ବିରୋଧୀ ଦଳର ନେତା ଭାବରେ ଏହି ବିଧାନ ସଭାରେ କାର୍ଯ୍ୟ କରିଥିଲେ । ନୂତନ ଭୋଟଦାନ ବ୍ୟବସ୍ଥା ପୂର୍ବରୁ ୧୯୩୭ ଓ ୧୯୪୬ରେ ଯେଉଁ ନିର୍ବାଚନ ଅନୁଷ୍ଠିତ ହୋଇଥିଲା ସେଥିରେ ଚୌକିଦାରୀ ଟିକସ ପ୍ରଦାନକାରୀ ବ୍ୟକ୍ତିମାନେ ହିିଁ କେବଳ ଭୋଟ ଦେବାର ଅଧିକାର ପାଇଥିଲେ, ମାତ୍ର ଏହି ନିର୍ବାଚନରେ ୨୧ବର୍ଷ ଓ ତହିିଁରୁ ଊର୍ଦ୍ଧ୍ୱ ପୁରୁଷ ଓ ମହିଳାମାନେ ଭୋଟଦେବାର ଅଧିକାର ପାଇଥିଲେ । ଆସନ ବୃଦ୍ଧି ଦେଶ ସ୍ୱାଧୀନ ହେବାପରେ ଗଡ଼ଜାତଗୁଡ଼ିକ ଓଡ଼ିଶା ପ୍ରଦେଶରେ ମିଶିବା ପରେ ନୂତନ ସମ୍ବିଧାନ କାର୍ଯ୍ୟକାରୀ ହୋଇଥିଲା । ସ୍ୱାଧୀନତା ପରେ ଓଡ଼ିଶାର ଜନସଂଖ୍ୟା ଓ କ୍ଷେତ୍ରଫଳ ବୃଦ୍ଧିପାଇଲା, ଫଳରେ ସେହି ଅନୁପାତରେ ନିର୍ବାଚନ କମିଶନ ଓଡ଼ିଶା ବିଧାନ ସଭା ପାଇଁ ଆସନ ସଂଖ୍ୟା ୬୦ରୁ ୧୪୦କୁ ବୃଦ୍ଧି କରାଇଥିଲେ । ୧୪୦ଟି ବିଧାନ ସଭା ଆସନରୁ ୭୬ଟି ଜଣିକିଆ ଓ ୩୨ଟି ଯୁଗ୍ମ ନିର୍ବାଚନ ମଣ୍ଡଳୀ ଭାବରେ ଚିହ୍ନଟ କରାଯାଇଥିଲା । ଏହି ୩୨ଟି ଯୁଗ୍ମ ନିର୍ବାଚନ ମଣ୍ଡଳୀରୁ ଜଣେ ସାଧାରଣ ବର୍ଗର ଓ ଜଣେ ଆଦିବାସୀ/ହରିଜନ  (ସେମାନଙ୍କର ଜନସଂଖ୍ୟା ଅନୁପାତରେ) ନିର୍ବାଚିତ ହେବାର ସୁବିଧା ରଖାଯାଇଥିଲା  । ସାଧାରଣ ନିର୍ବାଚନ ୧୯୫୧ ମସିହା ଶେଷ ଆଡ଼କୁ ଓଡ଼ିଶାରେ ନିର୍ବାଚନ ହେବା ନିମନ୍ତେ ସ୍ଥିର କରାଯାଇଥିଲା । ଓଡ଼ିଶାର ବିଧାନ ସଭା ଓ ଲୋକ ସଭା ଆସନ ନିମନ୍ତେ ୧୯୫୧ ମସିହା ଡିସେମ୍ବର ୨୦ ତାରିଖରୁ ୧୯୫୨ ମସିହା ଜାନୁଆରୀ ୨୪ ତାରିଖ ଯାଏଁ ଦୀର୍ଘ ୩୬ ଦିନ ବ୍ୟାପୀ ନିର୍ବାଚନ ଅନୁଷ୍ଠିତ ହୋଇଥିଲା । ଏହି ନିର୍ବାଚନ ଥିଲା ପ୍ରଥମ ସାମ୍ବିଧାନିକ ସାଧାରଣ ନିର୍ବାଚନ । ଏହି ନିର୍ବାଚନରେ ସମୁଦାୟ ୩୪.୧୯% ମତଦାନ ହୋଇଥିଲା । ଫଳାଫଳ ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ୬୭ଟି ଆସନରେ ବିଜୟ ଲାଭ କରି ଏକକ ସଂଖ୍ୟାଗରିଷ୍ଠ ଦଳର ମାନ୍ୟତା ପାଇଥିଲା । ଗଣତନ୍ତ୍ର ପରିଷଦ ୩୧ଟି ଆସନରେ ବିଜୟୀ ହୋଇ ଦ୍ୱିତୀୟ ସ୍ଥାନରେ ରହିଥିଲା । ସୋସାଲିଷ୍ଟ ପାର୍ଟି ୧୦ଟି, କମ୍ୟୁନିଷ୍ଟ ପାର୍ଟି ୭ଟି, ଫରଓ୍ୱାର୍ଡ ବ୍ଲକ ଗୋଟିଏ ଓ ସ୍ୱାଧୀନ ପ୍ରାର୍ଥୀମାନେ ୨୪ଟି ଆସନରେ ବିଜୟୀ ହୋଇଥିଲେ । ଶପଥ ଗ୍ରହଣ ଏବଂ ସଭା ଆରମ୍ଭ ନବକୃଷ୍ଣ ଚୌଧୁରୀ ସଂଖ୍ୟାଗରିଷ୍ଠ ଦଳର ନେତା ନିର୍ବାଚିତ ହୋଇ ୭ଜଣ ସ୍ୱାଧୀନ ସଭ୍ୟଙ୍କ ସମର୍ଥନରେ ୧୯୫୨ ମସିହା ଫେବୃଆରୀ ୨୦ ତାରିଖରେ ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ ଏବଂ ପରେ ୧୯୫୨ ମସିହା ମାର୍ଚ୍ଚ ୪ତାରିଖରେ ପ୍ରଥମ ବିଧାନ ସଭାର ଅନ୍ୟ ସଭ୍ୟମାନେ ଶପଥ ଗ୍ରହଣ କରିଥିଲେ । ବିଧାନ ସଭା ସଦସ୍ୟ ରାଜା ଶୈଳେନ୍ଦ୍ର ନାରାୟଣ ଭଞ୍ଜଦେଓ ସଭ୍ୟମାନଙ୍କୁ ଶପଥପାଠ କରାଇଥିଲେ । ସେହିଦିନ ନବଗଠିତ ବିଧାନ ସଭାର ପ୍ରଥମ ବୈଠକ ନୂଆ ରାଜଧାନୀ ଭୁବନେଶ୍ୱରର ସର୍ଦ୍ଦାର ପଟେଲ ହଲରେ ଅନୁଷ୍ଠିତ ହୋଇଥିଲା । ଶ୍ରଦ୍ଧାକର ସୂପକାର ବିରୋଧିଦଳର ନେତା ଭାବରେ ନିର୍ବାଚିତ ହୋଇଥିଲେ । ନନ୍ଦକିଶୋର ଦାସ ବାଚସ୍ପତି ଓ ମୌଲବୀ ମହମ୍ମଦ ହନିଫ୍‍ ଉପବାଚସ୍ପତି ଭାବରେ ୧୯୫୨ ମସିହା ମାର୍ଚ୍ଚ ୮ ତାରିଖରେ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସମୁଦାୟ ୩ଜଣ ମହିଳା ସଭ୍ୟ ନିର୍ବାଚିତ ହୋଇଥିଲେ । ସେମାନେ ହେଲେ; ପଟ୍ଟାମୁଣ୍ଡାଇ ନିର୍ବାଚନ ମଣ୍ଡଳୀର କୁମାରୀ ରାମ ରାଜ  (ସ୍ୱାଧୀନ); ରାଜନଗରରୁ ସରସ୍ୱତୀ ଦେବୀ  (କଂଗ୍ରେସ) ଓ ରଣପୁରରୁ ବସନ୍ତମଞ୍ଜରୀ ଦେବୀ  କଂଗ୍ରେସ  ।
ଲିସିପ୍ରିୟା କଂଗୁଜମ  ଇଂରାଜୀ ଭାଷାରେ  (ଜନ୍ମ ଅକ୍ଟୋବର ୨, ୨୦୧୧ ମସିହା) ଭାରତର ଜଣେ ଶିଶୁ ପରିବେଶ କର୍ମକର୍ତ୍ତା    । ସନ ୨୦୧୯ରେ ତାଙ୍କୁ ଡକ୍ଟର ଏପିଜେ ଅବଦୁଲ କଲାମ ଶିଶୁ ପୁରସ୍କାର ଦିଆଯାଇଥିଲା, ଯାହା ଏକ ପୃଥିବୀ ଶିଶୁ ଶାନ୍ତି ପୁରସ୍କାର   ଓ ଭାରତ ଶାନ୍ତି ପୁରସ୍କାର । ସନ ୨୦୧୯ରେ ଗ୍ରେଟା ଥନ‌ବର୍ଗ   ଓ ଜାମି ମାର୍ଗୋଲିଙ୍କ   ସ‌ହିତ ତାଙ୍କୁ ମିଳିତ ଜାତିସଂଘ ବିକାଶ ପ୍ରୋଗ୍ରାମରେ   ହଜିଲା ଭବିଷ୍ୟତର ଯୁବଶକ୍ତି ଓ ଜଳବାୟୁ ନିମନ୍ତେ ଯୁଦ୍ଧ କରୁଥିବା ଏକ ଫିଚରଡ ପରିବେଶ କର୍ମକର୍ତ୍ତା ଭାବରେ ବଛାଯାଇଥିଲା । ଇଣ୍ଡିଆ ଟାଇମସ   ଅନୁସାରେ ସେ ସବୁଟାରୁ ସ୍ୱଳ୍ପ ବୟସ୍କ ଜଳବାୟୁ କର୍ମକର୍ତ୍ତା । ଜୀବନ ଲିସିପ୍ରିୟା କଂଗୁଜମ‌ ଅକ୍ଟୋବର ୨ତାରିଖ ୨୦୧୧ରେ ଭାରତର ମଣିପୁର ରାଜ୍ୟର ବସିଖୋଙ୍ଗ ସ୍ଥାନରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ଓ ମାତାଙ୍କ ନାମ ଯଥାକ୍ରମେ କେ. କେ. ସିଂହ ଓ ବିଦ୍ୟାରାଣି ଦେବୀ କଙ୍ଗଜୁମ ଓଙ୍ଗବି । କଂଗୁଜନ ମାତ୍ର ୭ ବର୍ଷ ବୟସ୍କ ହୋଇଥିବା ବେଳେ ଜଳବାୟୁ ପରିବର୍ତ୍ତନ   ଓ ବିପତ୍ତି ସଙ୍କଟ କମ୍ କରିବାକୁ ସ୍ୱର ଉତ୍ତୋଳନ କରିବାକୁ ଆରମ୍ଭ କଲେ । ଜୁନ ୨୦୧୯ରେ ସେ ଭାରତର ପାର୍ଲିଆମେଣ୍ଟ ସମ୍ମୁଖରେ ସେ ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀଙ୍କୁ ଭେଟି ଜଳବାୟୁ ପରିବର୍ତ୍ତନ ନିୟମ ଲାଗୁ କରିବାକୁ ଅନୁରୋଧ କରିଥିଲେ । ୨୦୧୮ ୨୦୧୯ ସକ୍ରିୟତା ଆଫ୍ରିକା ଗସ୍ତ ଲିସିପ୍ରିୟା ୨୯୧୯ ମସିହା ୧୪-୨୪ ତାରିଖ ପର୍ଯ୍ୟନ୍ତ ଆଙ୍ଗୋଲା ପରିଦର୍ଶନ କରିଥିଲେ ଓ ସେଠାର ଲୁଆଣ୍ଡା ସ‌ହରରେ ୫୦,୦୦୦ ପିଲା ଓ ଯୁବକମାନଙ୍କ ସମ୍ମୁଖରେ ଜଳବାୟୁ ହରତାଳ କରି ପୃଥିବୀର ନେତାମାନଙ୍କର ଧ୍ୟାନ ଆକର୍ଷଣ କରି ସେମାନଙ୍କର ଭବିଷ୍ୟତ ଜୀବନ ସୁରକ୍ଷା ନିମନ୍ତେ ତୁରନ୍ତ କାର୍ଯ୍ୟ କରିବାକୁ ଆହ୍ୱାନ କରିଥିଲେ । ଲିସିପ୍ରିୟା ୟୁନେସ୍କୋଦ୍ୱାରା ନିମନ୍ତ୍ରିତ ହୋଇ ଆଙ୍ଗୋଲାର ଲୁଆଣ୍ଡା ସ‌ହରରେ ୨୦୧୯ର ୟୁନେସ୍କୋ ପାର୍ଟନରସ ଫୋରମରେ କଂଗୁଜମ‌ ଯୋଗଦାନ କରିଥିଲେ । ଜଳବାୟୁ ପରିବର୍ତ୍ତନ ସମ୍ପର୍କରେ ସେ ଆଙ୍ଗୋଲା, ମାଲି, ମାଲାୱି, ରିପବ୍ଲିକ ଅଫ କଙ୍ଗୋର ସଭାପତି ଯଥାକ୍ରମେ ଜୋଅଓ ଲୌରେଙ୍କୋ, ଇବ୍ରାହିମ ବୌବାକାର, ହାଗେ ଗିଙ୍ଗୋବ ଓ ଡେନିସ ସାସୌ; ନାମିବିଆର ପ୍ରଥମ ଲେଡି, ସନ ୨୦୧୮ର ନୋବେଲ ପୁରସ୍କାର ବିଜେତା ଡେନିସ କୁକ୍ୱେଗେଯୁନେସ୍କୋର ଡେପୁଟି ଡାଇରେକ୍ଟର ଜେନେରାଲ, ଗିନିର ଡେପୁଟି ପ୍ରଧାନ ମନ୍ତ୍ରୀ ଓ ଆଫ୍ରକିକା ସମସ୍ତ ସାଂସ୍କୃତିକ ମନ୍ତ୍ରୀମାନଙ୍କୁ ସମ୍ବୋଧିତ କରିଥିଲେ । ସମ୍ମାନ ଓ ପୁରସ୍କାର ଖ୍ୱାଦ ଫାଉଣ୍ଡେସନ ୨୭ ଜୁଲାଇ ୨୦୧୯ରେ ତାଙ୍କୁ  "ଡକ୍ଟର ଏପିଜେ କଲାମ ଚିଲଡ୍ରେନ ଆୱାର୍ଡ"  ଦେଇ ପୁରସ୍କୃତ କରିଥିଲେ । ଅଗଷ୍ଟ ୩୧, ୨୦୧୯ରେ ସେ ଗ୍ଲୋବାଲ ଶାନ୍ତି ଇଣ୍ଡେକ୍ସ- ଇନଷ୍ଟିଚ୍ୟୁଟ ଫର ଇକୋନୋମିକ ଆଣ୍ଡ ପିସ   - &   ସଂସ୍ଥାରୁ ପୃଥିବୀ ଶିଶୁ ଶାନ୍ତି ପୁରସ୍କାର   ପୁରସ୍କାର ପାଇଥିଲେ । ସେପ୍ଟେମ୍ବର ୨୩, ୨୦୧୯ରେ ଯୁବ ସମ୍ମିଟରେ ଆନ୍ତର୍ଜାତୀୟ ଯୁବ କମିଟି ଗୌର ଗୋପାଳ ଦାସ, ଦିନେଶ ସୁବସେଙ୍ଗେଙ୍କ ସ‌ହିତ ତାଙ୍କୁ ଭାରତୀ ଶାନ୍ତି ପୁରସ୍କାର ଦେଇଥିଲେ । ଅକ୍ଟୋବର ୨,୨୦୧୯ରେ ୟୁଏସଏସ୍ଥିତ ଆର୍ଥ ଡେ ନେଟ‌ୱର୍କ ହେଡକ୍ୱାର୍ଟର, ୱାସିଙ୍ଗଟନ ଡିସି ତାଙ୍କୁ ରାଇଜିଙ୍ଗ ସ୍ଟାର ଉପାଧିରେ ସମ୍ମାନିତ କରିଥିଲେ ।
ଗୋପାଳପୁର  (କ୍ରମିକ ସଂଖ୍ୟା: ୧୩୨) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଗୋପାଳପୁର  (ବି), କୁକୁଡ଼ାଖଣ୍ଡି  (ବି), ରଙ୍ଗେଇଲୁଣ୍ଡା ବ୍ଳକ, କୁକୁଡ଼ାଖଣ୍ଡି ବ୍ଳକର କିଛି ଅଞ୍ଚଳ ଓ ବ୍ରହ୍ମପୁର  (ପୌ)ର କିଛି ଅଞ୍ଚଳ  । ଗତ ୨୦୨୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିକ୍ରମ ପଣ୍ଡା ଭାରତୀୟ ଜନତା ପାର୍ଟି ପ୍ରାର୍ଥୀ ବିଭୂତି ଭୂଷଣ ଜେନାଙ୍କଠାରୁ ୯,୦୬୨ ଖଣ୍ଡ କମ୍ ଭୋଟ ପାଇ ପରାସ୍ତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ କୁମାର ପାଣିଗ୍ରାହୀ ଭାରତୀୟ ଜନତା ପାର୍ଟି ପ୍ରାର୍ଥୀ ବିଷ୍ଣୁଭୂଷଣ ଜେନାଙ୍କଠାରୁ ୨୦୧୧୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଡ. ପ୍ରଦୀପ କୁମାର ପାଣିଗ୍ରାହୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଡ. ତ୍ରିନାଥ ବେହେରାଙ୍କଠାରୁ ୧୮,୭୫୮ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ତେନାଲି ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଗୁନ୍ତୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତେନାଲି ୧୬.୨୩୭୫ ଉତ୍ତର ଅକ୍ଷାଂଶ ଓ ୮୦.୬୪୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତେନାଲି ସହରର ମୋଟ ଜନସଂଖ୍ୟା ୧୪୯୮୩୯ ଅଟେ । ସେଥି ମଧ୍ୟରୁ ୪୯.୯୭% ଜଣ ପରୁଷ ହୋଇଥିବା ବେଳେ ୫୦.୦୩% ଜଣ ନାରୀ ଅଟନ୍ତି । ତେନାଲିର ସାକ୍ଷରତା ହାର ୬୬.୭୦% ଅଟେ । ଏହା ଜାତୀୟ ହାରଠାରୁ ୧.୮୬% ପ୍ରତିଶତ କମ ଅଟେ । ସେଥିରୁ ୩୬.୦୧% ପ୍ରତିଶତ ପୁରୁଷ ଓ ୩୦.୬୯% ନାରୀ ଅଟନ୍ତି । ୯.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ତେନାଲିର ସରକାରୀ ଭାଷା ଅଟେ ।
ଅକ୍ଟୋବର ୧ ତାରିଖରେ ପୃଥିବୀର ଚାରିଆଡ଼େ ବିଶ୍ୱ ଶାକାହାରୀ ଦିବସ ପାଳନ କରାଯାଏ । ଏହା ୧୯୭୭ ମସିହାରେ ଉତ୍ତର ଆମେରିକୀୟ ଶାକାହାରୀ ସୋସାଇଟିଦ୍ୱାରା ପ୍ରତିଷ୍ଠିତ ଏବଂ ୧୯୭୮ରେ ଆନ୍ତର୍ଜାତୀୟ ଶାକାହାରୀ ସଂଘଦ୍ୱାରା ଅନୁମୋଦିତ । ଜୀବନରେ ଆନନ୍ଦ, କରୁଣା ଏବଂ ଜୀବନ ବୃଦ୍ଧିର ସମ୍ଭାବନାକୁ ପ୍ରୋତ୍ସାହିତ କରିବା ଏହାର ମୂଳ ଲକ୍ଷ୍ୟ । ଲକ୍ଷ୍ୟ ବିଶ୍ୱ ଶାକାହାରୀ ଦିବସର ୱେବସାଇଟ୍ ଅନୁଯାୟୀ ମାଂସାହାର ତୁଳନାରେ ଏକ ଶାକାହାରୀ ଖାଦ୍ୟର ମଧ୍ୟ ଅନେକ ଲାଭ ଅଛି । ପଶୁ ଏବଂ ପକ୍ଷୀ ଜୀବନ ବଞ୍ଚାଇବା ସହ ପୃଥିବୀକୁ ବଞ୍ଚାଇବାରେ ସାହାଯ୍ୟ କରିବା ସହ କରୁଣାର୍ଦ୍ଦ ଲୋକଙ୍କ ପାଇଁ ଏକ ବିକଳ୍ପ ତଥା ଶ୍ରେଷ୍ଠ ଖାଦ୍ୟ ଭାବେ ଶାକାହାରକୁ ପ୍ରଓତ୍ସାହିତ କରିବା ନିମିତ୍ତ ଏହି ଦିନଟି ଉଦ୍ଦିଷ୍ଟ ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ଡିସେମ୍ବର ବର୍ଷର ୩୪୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୬ତମ  । ବର୍ଷ ଶେଷ ହେବା ପାଇଁ ଆଉ ୨୦ ଦିନ ବାକି ଅଛି ।
ଶୋବା ଚନ୍ଦ୍ରଶେଖର  (ଜନ୍ମ ୨୪ ଅଗଷ୍ଟ ୧୯୫୬) ଜଣେ ଭାରତୀୟ ପ୍ଲେବ୍ୟାକ ଗାୟକ, ନିର୍ଦ୍ଦେଶକ, ଲେଖକ ଏବଂ ଚଳଚ୍ଚିତ୍ର ନିର୍ମାତା ଅଟନ୍ତି  । ସେ ଅଭିନେତା ବିଜୟଙ୍କ ମା ' ଅଟନ୍ତି । ବ୍ୟକ୍ତିଗତ ଜୀବନ ସେ ଏପ୍ରିଲ ୨୬, ୧୯୭୩ ମସିହାରେ ଚଳଚ୍ଚିତ୍ର ନିର୍ଦ୍ଦେଶକ ଏସ. ଏ. ଚନ୍ଦ୍ରଶେଖରଙ୍କୁ ବିବାହ କରିଥିଲେ । ଚନ୍ଦ୍ରଶେଖର ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, ନିର୍ମାତା ଏବଂ ଲେଖକ ଥିଲେ । ତାଙ୍କ ପୁଅ ବିଜୟ ତାମିଲ ଚଳଚ୍ଚିତ୍ରରେ ଜଣେ ଅଭିନେତା ଅଟନ୍ତି । ତାଙ୍କ ଝିଅ ବିଦ୍ୟାଙ୍କର ମାତ୍ର ଦୁଇ ବର୍ଷ ବୟସରେ ଦେହାନ୍ତ ହୋଇଯାଇଥିଲା । ତାଙ୍କ ମାତାଙ୍କ ନାମ ଲଳିତା ଏବଂ ଭଉଣୀମାନେ ହେଉଛନ୍ତି ସୁନ୍ଦର, ସୁରେନ୍ଦର ଏବଂ ଶୀଲା । ସଙ୍ଗୀତ ଶିକ୍ଷା ତାଙ୍କର ପ୍ରାରମ୍ଭିକ ଗୁରୁ ଶ୍ରୀ ମୀନାକ୍ଷୀ ସୁନ୍ଦରମ୍ ଥିଲେ । ପରେ ସେ ତାମିଲନାଡୁ ସରକାରୀ ସଂଗୀତ ମହାବିଦ୍ୟାଳୟ ଏବଂ କଲେଜର ବିଦ୍ୟା ଶ୍ରୀ ଟି. ଥିଆରାଜନ ପରି ମହାନ ଶିକ୍ଷକମାନଙ୍କଠାରୁ ସଂଗୀତ ଶିଖିଲେ । ସଙ୍ଗୀତ ମହାବିଦ୍ୟାଳୟରେ ସେ ସ୍ମାର୍ଟ କାଲପାକମ୍ ସ୍ୱାମୀନାଥନଙ୍କଠାରୁ ବୀଣା ଶିଖିବାର ସୁଯୋଗ ପାଇଥିଲେ । ପୁରସ୍କାର ଏବଂ ଆଖ୍ୟାଗୁଡିକ ତାଙ୍କୁ ଏଷ୍ଟେଲ ହୋଟେଲ ଏବଂ ରିସର୍ଟଦ୍ୱାରା ଆଜୀବନ ସଫଳତା ପାଇଁ ଶ୍ରୀମତୀ ଚେନ୍ନାଇ ପୁରସ୍କାରରେ ସମ୍ମାନିତ କରାଯାଇଛି । ଚେନ୍ନାଇରେ ଜଣେ ଗାୟକ ଭାବରେ ତାଙ୍କର ଚାଣକ୍ୟ କାର୍ଯ୍ୟ ବ୍ୟତୀତ ଜଣେ ଭଲ ମା ' ଏବଂ ପତ୍ନୀ ହୋଇଥିବାରୁ ଶୋଭା ଚନ୍ଦ୍ରଶେଖର ଏହି ପୁରସ୍କାର ଗ୍ରହଣ କରିଥିଲେ । ତାମିଲନାଡୁର ମୁଖ୍ୟମନ୍ତ୍ରୀ ଜୟଲଳିତାଙ୍କ ନିର୍ଦ୍ଦେଶରେ ତାଙ୍କୁ ଆର୍ଟିଷ୍ଟିକ୍ ହେରିଟେଜ୍ କନସଲଟାଣ୍ଟ ଭାବେ ନିଯୁକ୍ତି ଦିଆଯାଇଛି । ଚଳଚ୍ଚିତ୍ର ଜୀବନ ସେ ନାଟକ ସଙ୍ଗୀତ ଗୋଷ୍ଠୀର ଜଣେ ଗାୟକ ଥିଲେ । ପରେ ସେ ଚଳଚ୍ଚିତ୍ରରେ ଗାୟକ ଭାବରେ ପ୍ରତିଷ୍ଠିତ ହୋଇଥିଲେ । ସେ ଅନେକ କାହାଣୀ ଲେଖିଥିଲେ ଯେଉଁଥିରୁ ତାଙ୍କ ସ୍ୱାମୀ ଏସ.ଏ. ଚନ୍ଦ୍ରଶେଖର ଚଳଚ୍ଚିତ୍ର ନିର୍ମାଣ କରିଥିଲେ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ଏବଂ ପରେ ଚଳଚ୍ଚିତ୍ର ନିର୍ଦ୍ଦେଶକ ହେଲେ । ସେ ବିଭିନ୍ନ ଶାସ୍ତ୍ରୀୟ ସଙ୍ଗୀତ ମହୋତ୍ସବରେ ମଧ୍ୟ ଅଭିନୟ କରିଛନ୍ତି । ନିକଟରେ ସେ  "ଅନାମୁଗାନମ୍ ଆର୍ମୁଗାନମ୍"  ନାମକ ଏକ ଭକ୍ତି ଆଲବମ ମଧ୍ୟ ପ୍ରକାଶ କରିଥିଲେ, ଯାହା ତାଙ୍କୁ ତାଙ୍କ ସଙ୍ଗୀତ ବୃତ୍ତି ବିଷୟରେ ଦର୍ଶାଇଥିଲା । ତାଙ୍କର ପ୍ରଥମ ଶାସ୍ତ୍ରୀୟ ସଙ୍ଗୀତ କାର୍ଯ୍ୟକ୍ରମ ବିଜୟ ଟିଭିରେ ଏପ୍ରିଲ ୨୦୦୩ ମସିହାରେ ପ୍ରସାରିତ ହୋଇଥିଲା । ତାଙ୍କର ପ୍ରଥମ ଲାଇଭ କନ୍ସର୍ଟ ମହାରାଜାପୁରମ ସନ୍ଥାନମ ଟ୍ରଷ୍ଟ ପାଇଁ ହୋଇଥିଲା । ସେ ତାଙ୍କ ସ୍ୱାମୀଙ୍କଦ୍ୱାରା ନିର୍ମିତ ପ୍ରାୟ ସମସ୍ତ ଚଳଚ୍ଚିତ୍ରରେ ଗୀତ ଗାଇଛନ୍ତି । ସେ ୧୦ଟି ଚଳଚ୍ଚିତ୍ର ନିର୍ମାଣ କରିଛନ୍ତି ଏବଂ ୫୦ରୁ ଅଧିକ କାହାଣୀ ଲେଖିଛନ୍ତି । ସେ ନାନବାରଗାଲ ଏବଂ ଇନିସାଇ ମଜାଇ ନାମକ ଦୁଇଟି ଚଳଚ୍ଚିତ୍ରର ନିର୍ଦ୍ଦେଶନା ମଧ୍ୟ ଦେଇଥିଲେ । ବାସ୍ତବରେ ଚନ୍ଦ୍ରଶେଖର ଏହି ଦୁଇଟି ଚଳଚ୍ଚିତ୍ରରେ ତାଙ୍କର ସହଯୋଗୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଏବଂ ତାଙ୍କୁ ଜଣେ ପ୍ରସିଦ୍ଧ ନିର୍ଦ୍ଦେଶକ ଶଙ୍କର ସାହାଯ୍ୟ କରିଥିଲେ । ସେ ୧୨ରୁ ଅଧିକ ଚଳଚ୍ଚିତ୍ରରେ ଗୀତ ଗାଇଛନ୍ତି ।
ସୋନିପତ ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ସୋନିପତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୋନିପତ ୨୮.୯୯୫୯ ଉତ୍ତର ଅକ୍ଷାଂଶ ଓ ୭୭.୦୧୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋନିପତ ସହରର ମୋଟ ଜନସଂଖ୍ୟା ୨୯୦୦୫ ଅଟେ । ସେଥି ମଧ୍ୟରୁ ୫୩.୭୭% ଜଣ ପରୁଷ ହୋଇଥିବା ବେଳେ ୪୬.୨୩% ଜଣ ନାରୀ ଅଟନ୍ତି । ସୋନିପତର ସାକ୍ଷରତା ହାର ୬୭.୭୨% ଅଟେ । ଏହା ଜାତୀୟ ହାରଠାରୁ -୨.୮୮% ପ୍ରତିଶତ କମ ଅଟେ । ସେଥିରୁ ୪୦.୨୬% ପ୍ରତିଶତ ପୁରୁଷ ଓ ୨୭.୪୫% ନାରୀ ଅଟନ୍ତି । ୧୪.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୋନିପତର ସରକାରୀ ଭାଷା ଅଟେ ।
ଆହମ୍ମଦୀୟ ବା ଆହମ୍ମଦୀୟା ଆରବୀ:   ଉର୍ଦ୍ଦୁ     ହେଉଛି ଏକ ଇସଲାମୀୟ ସମାଜ ସୁଧାର ଆନ୍ଦୋଳନ । ଯାହା ମୀର୍ଜା ଘୁଲାମ ଅହମ୍ମଦ (୧୮୩୫-୧୯୦୮)ଙ୍କ ଜୀବନ ଓ ଶିକ୍ଷା ଉପରେ ଆଧାରିତ ହୋଇ ଉନବିଂଶ ଶତାବ୍ଦୀରେ ବ୍ରୀଟିଶ ଶାସନାଧିନ ଭାରତରେ ପ୍ରତିଷ୍ଠିତ ହୋଇଥିଲା ଯିଏକି ବିଭିନ୍ନ ପାଶ୍ଚାତ୍ୟ ଧର୍ମାଦିର ଭବିଷ୍ୟବାଣୀରେ ବର୍ଣ୍ଣିତ ଈଶ୍ୱରଙ୍କ ଶେଷନିଷ୍ପତ୍ତି ଦିନର ଅଗ୍ରଦୂତ ଓ ଇସଲାମ ଧର୍ମରେ ବର୍ଣ୍ଣିତ ଇସଲାମ ଧର୍ମର ବିଜୟ ଆଣିବାରେ ସିଦ୍ଧ ହୋଇଥିଲେ ବୋଲି ନିଜକୁ ଘୋଷଣା କରିଥିଲେ । ସେ ନିଜକୁ ଚତୁର୍ଦଶ ଶତାବ୍ଦୀର ମୁଜାଦିଦ  (ଈଶ୍ୱରୀୟ ସଂସ୍କାରକ) ଓ ମୁସଲମାନଙ୍କର ପ୍ରତୀକ୍ଷିତ ମହଦି ଓ ପ୍ରତିଜ୍ଞାବଦ୍ଧ ମସିହାରୂପେ ଘୋଷଣା କରିଥିଲେ ଆହମ୍ମଦୀୟ ଆନ୍ଦୋଳନର ଅନୁଗାମୀମାନେ ଆହମ୍ମଦୀ ବା ଅହମ୍ମଦୀ ମୁସଲମାନ ଭାବେ ପରିଚିତ । ଅନ୍ୟମତାବଲମ୍ବୀ ମୁସଲମାନମାନେ ଏହାଙ୍କୁ ବ୍ୟଙ୍ଗୋକ୍ତିରେ କାଦିଆନୀ  (କାଦିୟାନ ସ୍ଥଳର) ମୁସଲମାନ ବୋଲି କହିଥାନ୍ତି ।
ଟେମୋଜୋଲୋମାଇଡ  ( ଟିଏମଜେଡ୍ ), ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟେମୋଡର, ହେଉଛି ଏକ ଔଷଧ ଯାହା ଗ୍ଲାୟୋବ୍ଲାଷ୍ଟୋମା ମଲ୍ଟିଫର୍ମ ଏବଂ ଆନାପ୍ଲାଷ୍ଟିକ ଆଷ୍ଟ୍ରୋସାଇଟୋମା ଭଳି ମସ୍ତିଷ୍କ ଅର୍ବୁଦମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ କିମ୍ବା ଧୀରେ ଧୀରେ ଏକ ଶିରାରେ ଇଞ୍ଜେକ୍ସନଦ୍ୱାରା ନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, କୋଷ୍ଠକାଠିନ୍ୟ, ଭୋକ ନଷ୍ଟ ହେବା, କେଶହାନୀ, ମୁଣ୍ଡବିନ୍ଧା, ଥକ୍କା, ଜବରଦଖଲ, ରାସ/ଦାଗ, ରକ୍ତରେ ନିମ୍ନ ଧଳା ରକ୍ତ କଣିକା ସ୍ତର ଏବଂ କମ୍ ପ୍ଲାଲେଟ୍ ସ୍ତର ହୋଇପାରେ । ଇଞ୍ଜେକ୍ସନ ଗ୍ରହଣ କରୁଥିବା ଲୋକଙ୍କର ସେହି ସ୍ଥାନରେ ଯନ୍ତ୍ରଣା, ଲାଲ ପଡ଼ିବା,ଗଲୁ, କିମ୍ବା ଘା/ବ୍ରୁଇ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋସାଇଷ୍ଟିସ ଜିରୋଭେଷି ନିମୋନିଆ, ଅନ୍ୟାନ୍ୟ କର୍କଟ ଏବଂ ପୁନଃ ସକ୍ରିୟ ହେପାଟାଇଟିସ ବି ହୋଇପାରେ । ଏହା ଏକ ଆଲକାଇଲେଟିଂ ଏଜେଣ୍ଟ । ୧୯୯୯ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଟେମୋଜୋଲୋମାଇଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୫୦ ମିଗ୍ରାର ପାଞ୍ଚଟି ବଟିକାର ମୂଲ୍ୟ ୨୦୨୧ ମସିହା ସୁଦ୍ଧା ୫୩୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ଔଷଧର ମୂଲ୍ୟ ପ୍ରାୟ ୧୩୫ ଡଲାର ଅଟେ ।
ଲକ୍ଷ୍ମଣ ସିଂହ ଜଙ୍ଗପାଙ୍ଗି ଜଣେ ଭାରତୀୟ ରାଜ କର୍ମଚାରୀ ଓ ଗାର୍ଟକ ଓ ୟାଟୁଙ୍ଗ ଇତ୍ୟାଦି ସ୍ଥାନମାନଙ୍କର ଜଣେ ପୁରାତନ ଟ୍ରେଡ ଏଜେଣ୍ଟ । ସେ ୨୯ ଜୁଲାଇ ୧୯୦୫ରେ ଉତ୍ତରାଖଣ୍ଡରେ ଅବସ୍ଥିତ ଜୋହର ଭାଲିର ବୁର୍ଫୁରେ ଜନ୍ମ ଗ୍ରହଣ କରିଥିଲେ ପିତା ରାଏ ସାହେବ ସୋହନ ସିଂହ ଇଂରେଜ ଶାସନର ଜଣେ ଧନୀ ଅଫିସର ଥିଲେ । ସେ ଆଲମୋରାରେ ସ୍କୁଲ ଶିକ୍ଷା ଲାଭ କରିଥିଲେ ଓ ଆଲାହାବାଦ ବିଶ୍ୱବିଦାଳୟରେ ବିଏ ପଢ଼ିଥିଲେ । ଲକ୍ଷ୍ମଣ ସିଂହ ପ୍ରଥମେ ପଶ୍ଚିମ ତିବ୍ୱତର ଗାର୍ଟକରେ ହିସାବ ରକ୍ଷକ ଭାବରେ ଯୋଗଦାନ କରିଥିଲେ ଓ ପରେ ପଦୋନ୍ନତି ପାଇ ସନ ୧୯୪୧ରେ ୱର୍କିଙ୍ଗ ଟ୍ରେଡ ଏଜେଣ୍ଟ ହୋଇଥିଲେ । ସନ ୧୯୪୬ରେ ସେ ଟ୍ରେଡ ଏଜେଣ୍ଟ ହୋଇ ସନ ୧୯୫୯ ପର୍ଯ୍ୟନ୍ତ ରହିବା ପରେ ୟାଟୁଙ୍ଗକୁ ଦବଳି ହୋଇଥିଲେ । ସନ ୧୯୬୨ରେ ସେ ଅବସର ନେଇଥିଲେ ଓ ଟ୍ରେଡ ଏଜେନସି ସେତେବେଳେ ଉଠିଗଲା । ଭାରତ ସରକାର ସନ ୧୯୫୯ରେ ତାଙ୍କର ଅବଦାନ ପାଇଁ ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ଲକ୍ଷ୍ମଣ ସିଂହ ସନ ୧୯୭୬ରେ ୭୧ ବର୍ଷ ବୟସରେ ହଲଦ୍ୱାନିଠାରେ ମତ୍ୟୁ ବରଣ କରିଥିଲେ ।
ଋତୁ ବେରୀ ଜଣେ ଭାରତୀୟ ଫ୍ୟାଶନ ଡିଜାଇନର ଅଟନ୍ତି । ମାର୍ଚ୍ଚ ୨୦୦୨ ମସିହାରେ ସେ ଫ୍ରେଞ୍ଚ ଫ୍ୟାଶନ ବ୍ରାଣ୍ଡ, ଜାନ-ଲୁଇ ସ୍କେରେରର ରେଡି ଟୁ ୱେୟାର ବିଭାଗର ମୁଖ୍ୟ ହୋଇଥିଲେ । ସେ ଭାରତର ବିଳାସପୂର୍ଣ୍ଣ ଶିଳ୍ପରେ ସୃଜନଶୀଳତା ଏବଂ ନୂତନତ୍ୱକୁ ପ୍ରୋତ୍ସାହିତ କରିବା ପାଇଁ ଏକ ଅଣ-ଲାଭକାରୀ ସଂସ୍ଥା  "ଦି ଲକ୍ସରୀ ଲିଗ୍"  ଆରମ୍ଭ କରିଥିଲେ । ସେ ଭାରତ ସରକାରଙ୍କ ସୂକ୍ଷ୍ମ, କ୍ଷୁଦ୍ର ଏବଂ ମଧ୍ୟମ ଉଦ୍ୟୋଗ ମନ୍ତ୍ରଣାଳୟର ଏକ ଅଂଶ ଖଦି ଏବଂ ଗ୍ରାମ ଶିଳ୍ପ ଆୟୋଗ  (କେଭିଆଇସି)ର ପରାମର୍ଶଦାତା ଭାବରେ ନିଯୁକ୍ତ ହୋଇଥିଲେ  । ସେ ରିଷିହୁଡ୍ ବିଶ୍ୱବିଦ୍ୟାଳୟର ଜଣେ ପରାମର୍ଶଦାତା ମଧ୍ୟ ଅଟନ୍ତି । ବ୍ୟକ୍ତିଗତ ଜୀବନ ସେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ୨୦୦୪ ମସିହାରେ ସେ ରପ୍ତାନିକାରୀ ବବି ଚଢ଼ାଙ୍କୁ ବିବାହ କରିଥିଲେ । ତାଙ୍କ ପିତା ବଳବୀର ସିଂହ ବେରୀ ଜଣେ ପୂର୍ବତନ ସେନା ଅଧିକାରୀ ଅଟନ୍ତି । ତାଙ୍କ ମା ' ଇନ୍ଦୁ ବେରୀ ଜଣେ ଉଦ୍ୟୋଗୀ ଅଟନ୍ତି । ବୃତ୍ତି ୨୦୦୦ ମସିହାରେ, ବେରୀ ଫ୍ରେଞ୍ଚ ଫ୍ୟାଶନ ହାଉସର ମୁଖ୍ୟ ହୋଇଥିଲେ । ଜାନ ଲୁଇ ସ୍କେରେର, ସେମାନଙ୍କର ପ୍ରେଟ-ଏ-ପୋର୍ଟର କଲେକସନକୁ ଡିଜାଇନ କରିଥିଲେ । ୨୦୧୦ ମସିହାରେ ଫ୍ରାନ୍ସ ସରକାରଙ୍କଦ୍ୱାରା ଋତୁ ବେରୀଙ୍କୁ ଚେଭାଲିଅର୍ ଡେସ ଆର୍ଟ ଏଟ ଡେସ୍ ଲେଟ୍ରେସ୍  (ନାଇଟ୍ ଅଫ୍ ଅର୍ଡର ଅଫ୍ ଆର୍ଟ ଆଣ୍ଡ ଲେଟର୍ସ) ପ୍ରଦାନ କରାଯାଇଥିଲା  । ୯ ଏପ୍ରିଲ ୨୦୧୬ ମସିହାରେ, ବେରୀ ଦୁଇଟି ପୁସ୍ତକ ଉନ୍ମୋଚନ କରିଥିଲେ; ଡିଜାଇନ୍ସ ଅଫ ରେଷ୍ଟଲେସ ମାଇଣ୍ଡ ଏବଂ ଫାୟାର ଅଫ ଏ ରେଷ୍ଟଲେସ ମାଇଣ୍ଡ ।